EMA: Koristi od AstraZeneka vakcine veće od rizika od neželjenih efekata | Insajder\nObjavljeno: 7.04.2021 | Ažurirano: Pre\nEvropska agencija za lekove (EMA) saopštila je danas da je otkrila "moguću vezu" između vakcine protiv korona virusa kompanije Astrazeneka i retkog stvaranja krvnih ugrušaka, ali je navela da korist od vakcinisanja i dalje prevazilazi rizike.\nVećina prijavljenih slučajeva krvnih ugrušaka registrovana je kod žena mlađih od 60 godina, tokom prve dve nedelje od vakcinacije.\nZa one koji su primili vakcinu, EMA navodi da bi odmah trebalo da zatraže pomoć ukoliko se pojavi neki od simptoma - kratak dah, bol u grudima, otok u nozi, konstantni bolovi u abdomenu, neurološki simptomi, uključujući jake i trajne glavobolje ili zamagljen vid i sitne mrlje krvi ispod kože van mesta injekcije.\nKomitet Evropske agencije za lekove izvršio je dataljne preglede 62 slučaja cerebralne venske sinusne tromboze i 24 slučaja tromboze vena prijavljenih u EU bazi podataka o bezbednosti lekova od 22. marta 2021. godine, od kojih su 18 bili fatalni. Reč je o slučajevima iz sistema spontanog izveštavanja EEA i Velike Britanije, gde je oko 25 miliona ljudi primilo vakcinu.\nIz EMA napominju da je jedno verodostojno objašnjenje za kombinaciju krvnih ugrušaka i niskog nivoa trombocita imuni odgovor, što dovodi do stanja sličnog onom koje se ponekad primećuje kod pacijenata lečenih heparinom (trombocitopenija izazvana heparinom).\nU saopštenju se navodi da je Komitet zatražio nove studije i dopune tekućih kako bi se pružilo više informacija i preduzeće sve dalje potrebne radnje.\n"Prijavljeni slučajevi neuobičajenih krvnih ugrušaka posle primanja vakcine Astrazeneke treba da budu navedeni kao moguće neželjene posledice njene primene", rekao je izvršni direktor EMA Emer Kuk.\n“Svaka država sama da donese odluku o vakcini AstraZeneka”\n"Mi smo pokušali da obezbedimo što je moguće više informacija o koristima i rizicima koje smo identifikovali, a na osnovu toga, i uzimajući u obzir trenutnu situaciju sa pandemijom i mogućnost nabavke drugih vakcina, države mogu da donesu različite odluke o AstraZenekinoj vakcini", rekla je direktorka EMA Emer Kuk.\nBrojne zemlje su prethodnih nedelja obustavile upotrebu vakcine AstraZeneka koja se sada zove Vakszervia posle pojave krvnih ugrušaka kod malog broja ljudi koji su je primili. Ova vakcina je jedno od cepiva koje se daje građanima u Srbiji.


NBA: Pobeda Oklahome nad Šarlotom na debiju Pokuśevskog (109:107) | SIA\n27/12/2020 Dejan M. Andrić\nKošarkaši Oklahome nadigrali su Šarlot sa 109:107 na gostovanju u dramatičnoj završnici utakmice u kojoj je debitivao mladi srpski internacionalac Aleksej Pokuševski. Na dan svog rođendana na terenu je proveo 11 minuta i nije uspeo da se upiše u listu strelaca. Meč Vašingtona i Orlanda 120:130 obeležio auto-koš zakucavanjem Tomasa Brajanta, a duel Detroita i Klivlenda završen je tek posle dva produžetka pobedom Kavalirsa sa 128:119.\nU utakmici punoj obrta poveli su domaćini a košarkaši Oklahome su uspeli da načine obrt u trećoj četvrtini da bi se ušlo u dramatičnu završnicu.\nŠarlot je u poslednje sekunde ušao sa prednošću zahvaljujući Majlsu Bridžissu koji je za samo 15 sekundi ubacio tri trojke, ali je gostima pobedu doneo Žil Aleksandar sekundu pre kraja meča.\nU pobedničkom timu Žil Aleksandar je biop i najefikasniji igrač meča sa 24 postignuta poena, a pratio ga je iskusni Džordž Hil sa 21 poenon.\nDebi na najvećoj pozornici košarke Aleksej Pokuševski neće pamtiti po efikasnosti ali je dao svoj doprinos pobedi tima. Za 11 minuta igre imao je šest neuspelih pokušaja za tri poena, četiri skoka, jednu ukradenu loptu uz jednu blokadu.\nU timu Šarlota najefikasniji bio je Teri Rozije sa 19 poena.\nI u meču Vašingtona i Orlanda slavili su gosti ali ubedljivo sa 130:120 uz odličnu igru Bredlija Bila koji je meč završio sa čak 39 postignutih poena.\nUtakmicu je obeležio i nesvakidašnji potez Tomasa Brajanta iz domaćeg tima koji je postigao auto-koš i to zakucavanjem! Toliko se zbunio posle jednog promašaja rivala da je loptu ubacio u sopstveni koš.\nUtakmica Detroita i Klivlenda završena je posle dva produžetka a na kraju su se bolje snašli Kavalirsi i slavili sa128:119. Najviše zahvaljujući Kolinu Sekstonu koji je meč završio sa 32 poena, ali je značajno doprineo i Andrea Dramond sa 16 skokova te i 23 poena.\nBlejk Grifin je šest trojki ubacio iz prvih osam pokušaja, iz narednih osam samo dve, pa njegovih 26 i još 28 Džaramaja Granta ništa veliko nisu donela Pistonsima.\nI Indijana je na gostovanju u Čikagu odigrala odličan meč i slavila sa 125:106.\nU jednom trenutku Indijana je imala čak 30 poena viška, ali je na kraju slavila sa 19 poena razlike za drugu pobedu u sezoni, uz tripl-dabl Domantasa Sabonisa. Sin čuvenog Arvidasa Sabonisa ubacio je 22 poena, zabeležio 11 asistencije i deset skokova.\nŠarlot – Oklahoma 107:109\nDetroit – Klivlend 119:128\nVašington – Orlando 120:130\nNjujork – Filadelfija 89:109\nČikago – Indijana 106:125\nSan Antonio – Toronto 119:114\nJuta – Minesota 111:116\nPortland – Hjuston 128:126 produšetak\nSakramento – Finiks 106:103\n(21.30)LA Klipers – Dalas\nKošarka, NBA, VESTInba\nNBA: Memfis izgubio od Atlante (112:122), Bogdanović postigao samo sedam poena


Konkurs za nabavku traktora preko IPARD-a najavljen za februar - POLJOPRIVREDNIK specijalizovani list za selo\nKonkurs za nabavku traktora preko IPARD-a najavljen za februar\nDatum kreiranja sreda, 05 januar 2022 11:10\nPoljoprivredni proizvođačićeu februaru 2022. verovatno, kako piše Politika,dobiti novu šansu da konkurišu za bespovratni novac iz evropskih pretpristupnih fondova za nabavku traktora.\nZa kupovinu novih savremenih traktora poreklom iz EU od početka vlada veliko interesovanje. Procenjuje se da je oko 80 odsto zahteva u okviru mere jedan upravo bilo podneto za njihovu kupovinu. Prošle godine Ministarstvo poljoprivrede davalo je pomoć za nabavku traktora proizvedenih u Srbiji. Tada je tu mogućnost dobilo oko 1.500 poljoprivrednih proizvođača uglavnom, onih koji zbog malih površina koje obrađuju nisu mogli da ispune uslove i da konkurišu za novac iz IPARD fonda.


Beta 17. januara 2018. 17:30\nPredsednik Evropske komisije (EK) Žan-Klod Junker je danas u Evropskom parlamentu(EP) stavio do znanja da one zemlje Zapadnog Balkana koje žele da udju u članstvo Evropske unije prethodno moraju da reše sve granične sporove i ukazao na nerešeni granični spor izmedju Hrvatske i Slovenije, iako su one članice EU.\n„I vidite šta se juče dogodilo, jedan pucanj je celu situaciju dramatično promenio“, rekao je Borisov poslanicima EP, ciljajući na ubistvo političkog prvaka kosovskih Srba Olivera Ivanovića.\nJunker je primetio da „zemlje Zapadnog Balkana zaslužuju da im se otvori istinska evropska perspektiva, mada, naravno, do ulaska u članstvo EU neće moći da dodje do kraja mandata EK i EP, jer uslovi neće biti ispunjeni“.\n„Cilj jeste da zemlje Zapadnog Balkana postanu članice Unije i one će to moći da ostvare kad se tamo sprovedu reforme i to će se odvijati postepeno „, rekao je Junker u Strazburu i podsetio da članice EU mogu postati samo zemlje u kojima je na snazi vladavina prava.\nBugarski premijer Bojko Borisov je poslanicima EP rekao da „imamo više mogućnosti, ali moramo biti iskreni prema zemljama Zapadnog Balkana i reći im šta će se dogoditi, hoće li biti prijema novih članica u EU ili ne i šta treba činiti“, podvukavši da „perspektive za članstvo postoje“.\nPredsednik EK Junker je rekao da Evropska unija da ima zajedničke projekte sa zemljama tog područja, kad je reč o bezbednosti, imigraciji, transportu, digitalizaciji, energiji i posebno je stavio do znanja da je „sastavni deo i uvreženje vladavine prava, a to je temelj Unije koja je istinski jedna zajednica prava i to je toliko temeljna vrednost da jedino zemlje koje to poštuju mogu da postanu članice EU“.\nBugarski premijer Bojko Borisov je poslanicima EP u Strazburu rekao da je „Balkan jedno veoma osetljivo područje i svaka nestabilnost u tom regionu bi se odrazila na stabilnost Evropske unije“.\n„Mi moramo zajamčiti bezbednost Balkana, jer time obezbedjujemo sigurnost Evrope, pošto bi u protivnom došlo do nesigurnosti, masovnog priliva inostranih naoružanih boraca i jačanja ekstremizma“, kazao je Borisov i zapitao se „šta će se desiti ako tim zemljama ne pomognemo“.\n„Ako mi ne pomognemo tim zemljama, učiniće to drugi, Rusija, Kina, Saudijska Arabija „, istakao je on.\nOn je istakao da mladi u zapadnobalkanskim zemljama treba da dobiju mogućnost i da je „nedozvoljivo da mladi odande odu i tamo ostane samo staro stanovništvo“.\nOn je objasnio da želi „da se na licu mesta osvedoči kako tamo stoje stvari i koja su istinska očekivanja tamošnjih zemalja i da će im preneti i „šta mi, EU očekujemo, da se ulazak u članstvo ne dogadja preko noći, jednim potezom neke čarobne palice. Treba im reći na najprijateljskiji način da svi granični sporovi moraju biti rešeni pre ulaska u članstvo.“\n„Vidimo mutnu postojeću situaciju izmedju Hrvatske i Slovenije, medju kojima i dalje postoji sukob oko utvrdjivanja granica, pa ću ponoviti da se svi granični sporovi moraju rešiti pre učlanjenja“, rekao je on i istakao da „ono što je na snazi pre ulaska u članstvo, na snazi je i posle učlanjenja u EU“.\nBorisov je ponovio da „stanovnici Zapadnog Balkana veruju da će ući u članstvo EU, osećaju se kao Evropljani i oni to jesu“, kao i da su „neke zemlje kandidati za članstvo ostvarile veliki napredak, a druge nisu“.\nBorisov je poslanicima Evropskog parlamenta izneo i stav da, uprkos neslaganjima medju članicama EU i sankcijama prema Rusiji, „treba srediti odnose s našim najvećim susedom“ i dodao da bugarsko predsedništvo Unije već ulaže napore u tom cilju.(Kraj)blg


Telenor vesti - Blic Online\nIgre koje stižu\nProtekla godina je bila jedna od bitnijih za industriju video-igara zbog pojave novih generacija konzola, ali i Steam mašina.\nTviter konkurs „Tri stvari koje bih poneo na pusto ostrvo“\nNokia Lumia 620, jedan od telefona iz Telenorove letnje ponude, je nagrada za pobednika foto konkursa „Tri stvari koje bih poneo na pusto ostrvo“ koji od 15. jula organizuje Telenor putem svog Tviter naloga. Druga i treća nagrada su 40 odnosno 20 minuta i SMS poruka u romingu. Nedeljni pobednici, kojih će biti ukupno 12, dobijaju svako po 200 minuta ka svim mrežama.\nPogledajte: Najmanji mobilni telefon na svetu\nSa merama od samo 32x70x10,7 milimetara i težinom od 32 grama, “WX06A” je najmanji mobilni telefon na svetu, a proizveden je u Japanu (mnogi se pitaju: kojim prstićima će se kucati po tastaturi?). Ima OLED displej u koloru od jednog inča, koji se obično može naći kod ručnih satova, i antenu koja se izvlači.\nTelenor unapredio Pametnu mrežu uvođenjem tehnologije HSPA+ 42Mbps\nKompanija Telenor u Srbiji nastavila je da unapređuje svoju mrežu i postala je jedini operator sa komercijalnom ponudom modema i tarifnog paketa koji podržavaju HSPA+ 42 Mbps tehnologiju.\nTelenor i Olimpijski komitet Srbije poklonili Olimpijski sat Beogradu\nTelenor je u saradnji sa Olimpijskim komitetom Srbije poklonio Beogradu Olimpijski sat koji će odbrojavati vreme do početka Olimpijskih igara u Londonu. Olimpijski sat postavljen je preko puta hotela Moskva, gde je 1910. godine osnovan Srpski olimpijski klub.\nOdržano poslednje izvlačenje Grand pripejd nagradne igre "Dopuni se i osvoji"\nU utorak 28.02.2012. završena je Grand pripejd nagradna igra "Dopuni se i osvoji". Poslednje izvlačenje, u kome je izvučena mesečna nagrada, obavljeno je u emisiji "Narod pita" na TV Pink.\n"Telenor" tableti na popustu u februaru\nPopust na kupovinu tableta Huawei S7 Slim, Samsung Galaxy Tab, Samsung GalaxyTab 10.1 i HTC Flyer očekuje sve one koji tokom februara postanu korisnici Telenor „Surfuj“ paketa. Ukoliko korisnik kupi paket „Surfuj 30GB“ modele Huawei S7 Slim i Samsung Galaxy Tab može dobiti po ceni od samo 1 dinara.\nSa Telenorom dvostruko više\nSvi Telenorovi pripejd korisnici koji u januaru aktiviraju ponudu „Sve za jedan dinar“ imaju na raspolaganju dvostruko veći bonus.\nPosetite Telenorovu novogodišnju prodavnicu - od kuće!\nNovootvorenu Telenorovu novogodišnju prodavnicu, koja se nalazi ispred Ušće šoping centra na više od 250 kvadratnih metara, od sada možete da posetite i od kuće!\nU okviru novootvorene Telenorove novogodišnje prodavnice ispred Ušće šoping centra, na 250 kvadratnih metara izloženo je više od 100 modela telefona, tablet računara i lap topova.\nU okviru specijalne ponude za studente Telenor nudi neograničeno surfovanje u novoj Telenorovoj Pametnoj mreľi u okviru paketa „Surfuj 10GB student“.\nMobilni internet saobraćaj i upotreba „pametnih“ uređaja se na globalnom nivou svake godine udvostručuje.


Magazin online “Pobesneli Maks 4” u bioskopima od 2015 - 25 November 2013 - Magazin - Vojvodina Net\n“Pobesneli Maks 4” u bioskopima od 2015\nČetvrti nastavak popularnog filmskog serijala "Pobesneli Maks" u kojem će glavnu ulogu tumačiti glumac Tom Hardi, imaće bioskopsku premijeru u maju 2015. godine.\nOriginalni naziv filma je "Mad Max 4: Fury Road", a kompanija Warner je saopštila da će premijera biti 15. maja 2015. godine, kao i da će Tom Hardi igrati glavnu ulogu umesto Mela Gibsona, koji se njome proslavio u prva tri filma koja su snimljena između 1979. i 1985. godine. Takođe je saopšteno da će se film snimati u 3D tehnologiji.\nNovi nastavak ove akcione filmske franšize će režirati Džordž Miler, a u njemu će igrati i Šarliz Teron, kojoj je dodeljena uloga Imperatorke Furioze, glumac Nikolas Hoult igraće Nuksa, a vrlo je verovatno da će jednu od uloga dobiti i Rouzi Hantington-Vajtli. Scenario za film pišu Džordž Miler i autori stripova Brendan Mekarti i Niko Latorijus koji je imao malu ulogu originalnom "Pobesnelom Maksu", a u scenariju se nalaze i ključni likovi pod imenima Slit, Miss Giddy, Rictus Erectus i Coma Doof-Warrior.\nGovoreći 2012. godine o zapletu u nastavku "Pobesnelog Maksa", Miler je rekao da će on pratiti Maksa i grupu ljudi po pustinji u sukobu sa Imperatorkom Furiozom i opisao ga kao prepoznatljiv "rat na putu", kojim je serijal stekao veliku popularnost.


Norveška najbolja za razvoj i život dece, evo na kom mestu je Srbija - Naši u svetu\nObjavljeno 19/02/20 u 16:30\n“Svako dete na svetu danas se suočava sa egzistencijalnom pretnjom zbog klimatskih promena i komercijalnih pritisaka. Države moraju da promene svoj pristup prema zdravlju dece i mladih kako bi zaštitile svet koji će njima ostaviti”, izjavila je Helen Klark iz Lanseta.\nNa drugom mestu je Hrvatska, koja se na “pozitivnoj listi” našla na 28. mestu, ali je zato na popisu onih koje dobro utiču na životnu sredinu čak na 114. mestu, jer emituje 51 odsto više ugljen dioksida od globalnog cilja koji je postavljen za 2030, prenosi portal Index.\nNa 38. mestu pozitivne liste našla se Bosna i Hercegovina, koja je prema visini plata smeštena u istu grupu kao i Crna Gora, ali je od zemalja iz regiona najgore plasirana na “crnoj listi”, gde je zauzela 146. mesto, jer emituje čak 181 odsto više ugljen dioksida od planiranog proseka.\nKako se navodi, zemlje koje su najmanje zagađene su Burundi, Čad i Somalija, koje su zauzele prva tri mesta na “crnoj listi”, jer emituju svega 0,05 odsto više ugljen dioksida u odnosu na postavljeni cilj za 2030. godinu


Pokušaj paljenja zastave Crne Gore na zgradi u čijem ulazu je i crnogorska Ambasada, Beograd\n"Povodom ispisivanja grafita uvredljive sadržine ispred objekata Ambasade Crne Gore u Beogradu i Generalnog konzulata u Sremskim Karlovcima, kao i protesta održanih u Beogradu, kojom prilikom je došlo do pokušaja spaljivanja crnogorske zastave, Ambasada je reagovala pravovremeno i preduzela odgovarajuće mere", navodi se u saopštenju.\nDodaje se su nakon toga pripadnici Ministarstva unutrašnjih poslova Srbije (MUP) došli na lice mjesta i izvršili uviđaj i da su bili angažovani u cilju obezbeđenja sigurnosti Ambasade.\nPripadnici MUP-a informisali su da će slučaj dostaviti nadležnom tužiocu na dalje postupanje.\nCrnogorsko ministarstvo osudilo je "pokušaj paljenja zastave kao neprimjeren čin i pokušaj skrnavljenja državnih simbola susjedne i prijateljske države".\n"Povodom otuđenja table sa natpisom Ambasade Crne Gore u Sloveniji, akta počinjenog od strane nepoznatog lica 28. decembra, Ministarstvo inostranih poslova informiše da su takođe promptno preduzete sve odgovarajuće mjere i radnje, a shodno zakonskim procedurama", navodi se u saopštenju.\nDodaje se da je shodno relevantnim procjenama bezbjednosnih službi, nivo zaštite objekta Ambasade podignut je na drugi stepen. Povodom tih slučajeva u toku je redovna komunikacija sa nadležnim organima Srbije i Slovenije.\nNekoliko stotina ljudi protestovalo je 27. decembra u centru Beograda zbog usvajanja Zakona o slobodi vjeroispovijesti u Skupštini Crne Gore.\nDemonstranti su se najprije okupili ispred Ambasade Crne Gore gdje su iznijeli tri zahtjeva, među kojima da se ambasadori Crne Gore, koji koriste diplomatska predstavništva Srbije u svijetu, izbace iz tih institucija, da Srbija inicira sjednicu Savjeta bezbjednosti UN i Savjeta Evrope o položaju srpskog naroda, te da se ambasador Crne Gore u Beogradu proglasi personom non grata, a da se odnosi Srbije i Crne Gore svedu na konzularni nivo.


Miler: Moskva će sama završiti Sjeverni tok 2 - Biznis Info\nYou are at:Home»Ekonomija»Miler: Moskva će sama završiti Sjeverni tok 2\nMiler: Moskva će sama završiti Sjeverni tok 2\nBy BiznisInfo on\t 12/01/2020 Ekonomija\nRusija će sama završiti gradnju gasovoda “Sjeverni tok 2”, jer je ne postoje tehnološke prepreke koje bi zahtijevale stranu pomoć, izjavio je šef “Gasproma” Aleksej Miler.\n– Tehnološki rizici su riješeni u našim postrojenjima i zato će Sjeverni tok 2 biti završen. Možda će biti potrebno malo više vremena, ali ne postoje prepreke koje bi nas u tome spriječile – rekao je Miler za televizijski kanal “Rusija-1”.\nRuski predsjednik Vladimir Putin rekao je nakon razgovora sa njemačkim kancelarom Angelom Merkel da ne sumnja da će Rusija završiti “Sjeverni tok 2”. Putin je istakao da Rusija veoma cijeni stav Njemačke koja podržava taj projekat, podsjeća TASS.\n“Sjeverni tok 2” je međunarodni projekat gasovoda koji će ići ispod Baltičkog mora sa ruske obale do Njemačke, zaobilazeći tranzitne zemlje, kao što su Ukrajina, Bjelorusija, Poljska i druge zemlje istočne Evrope i Baltika.\nOvaj gasovod, koji je dug 1.200 kilometara i koji suštinski prati istu rutu, kao i “Sjeverni tok”, prolazi ekonomske zone i teritorijalne vode pet zemalja – Rusije, Finske, Švedske, Danske i Njemačke. Kapacitet gasovoda bit će 55 milijardi kubnih metara gasa godišnje.


Digitalizovana izdanja lista „Evropljanin“ koja su izlazila od aprila 1998. do marta 1999. godine objavljena su na neprofitnoj internet stranici evropljanin.wordpress.com, kojoj je pristup slobodan.\n„Zamišljen je kao nedeljni magazin, ali zbog besprimerne opresije od strane tadašnjeg režima, za nešto manje od godinu dana je izašlo svega 20 brojeva“, navodi se na stranici.\nPodsetimo, nakon ubistva Slavka Ćuruvije koji je bio vlasnik „Evropljanina“, ovaj list prestao je da izlazi.\nNa stranici nedostaju brojevi pet i šest lista „Evropljanin“ koji će naknadno biti objavljeni.\n← Pulicer: Lokalne novine osvojile nagradu za izveštavanje o masakru u redakciji\nDanas svi novinari uživaju bezbednost →


Trump sa porodicom preselio iz New Yorka u Floridu. Guverner New Yorka radostan\nPredsednik SAD Donald Tramp je najavio da će mu ubuduće prebivalište biti u američkoj državi Floridi pošto ga rodni Njujork loše tretira. "Moja porodica i ja ćemo u Palm Biču (Florida) imati glavno prebivalište", tvitovao je Tramp.\nOn je rekao da voli Njujork i Njujorčane i to će tako ostati, ali da ga nažalost zvaničnici grada i države "loše tretiraju uprkos milionima koje godišnje kroz porez plaća opštini, lokalnim zajednicama i državi".\nPrema pisanju New York Timesa, Donald Trump i njegova supruga Melanija u septembru su poreskoj službi prijavili novo prebivalište.\nPozivajući se na neimenovane izvore, list je naveo da je predsjednik procijenio da bi mu se promjena prebivališta isplatila, dok Bijela kuća nije željela da komentariše pisanja štampe.\nGuverner države Njujork Endru Kuomo izrazio je zadovoljstvo zbog odluke predsjednika.


Pocetak Akcije Protiv Korupcije u Bosni: Dvanaest Hapsenja u Jednom Danu | Institute for War and Peace Reporting\nU posednjih nekoliko dana policija je u oba bosanska entiteta sprovela bar dvanaest hapsenja zbog prevare i utaje poreza. U medjuvremenu, zvanicnici i preduzeca su optuzeni za proneveru nemackih maraka.\nHapsenja i optuzbe slede posle dvonedeljne posete americkog tima na celu da diplomatom Robertom Frowickom koji je stigao u Bosnu da istrazi navodne optuzbe o siroko rasprostranjenoj korupciji, ciji su detalji saopsteni u poduzem clanku novina "New York Times" u avgustu.\nZvanicno, prisutnost anti-korupcionog tima iz Sjedinjenih Drzava nije u vezi sa masovnom akcijom koja se odvija u nekoliko poslednjih dana. Ali analiticari veruju da do hapsenja nikada ne bi ni doslo da nije bilo pritisaka iz inostranstva.\nU Sarajevu, kao i u Banja Luci, dolazak americkog tima za suzbijanje kriminala proizveo je pravu paniku u redovima vladajucih bosansko srpskih, hrvatskih i muslimanskih partija. Ova atmosfera dovela je do talasa hapsenja i podizanja optuznica sirom zemlje.\nBosansko srpska policija pritvorila je u petak direktora rafinerije u Bosanskom Brodu i pet visih rukovodoca. Ovih sest rukovodilaca navodno je utajilo novac u vrednosti od 13,5 miliona nemackih maraka ($7,5 miliona) od neplacenog poreza.\nSudeci po pisanju bosansko-srpske stampe, ovo hapsenje deo je anti-korupcione kampanje koja je planirana i koju je naredio bosansko srpski clan tripartitnog Predsednistva, Zivko Radisic.\nNa nedavnom sastanku socijalisticke partije, Radisic je podneo listu od osamdeset i dve licnosti za koje se veruje da su umesane u korupciju i ostale kriminalne aktivnosti. Na sastanku, Radisic je obavezao ministre iz svoje paritje da povedu istragu i pritvore bar pola imena sa spiska u toku jedne nedelje i ostali deo do kraja meseca, pise stampa.\nIstovremeno se sprovodi istraga o uvozu nafte u muslimansko-hrvatskoj federaciji. U izvestaju koji je ovog vikenda dostavljen Saveznoj vladi, drzavna poreska ustanova kaznila je pet saveznih preduzeca za uvoz nafte jer su utajili porez u vrednosti od 26 miliona nemackih maraka ($14,4 miliona). Istraga je jos uvek u toku.\nU petak je sarajevska policia uhapsila sest lica optuzenih za mahinacije kreditima. Optuzeni su pribavili pozajmice u vrednosti od 1,9 miliona nemackih maraka ($1,05 miliona) od sarajevske SAB banke, koja je nedavno pala pod stecaj zbog neplacenih pozajmica.\nTakodje je u petak, potpredsednik kantonalne skupstine hercegovacke Neretve, Asim Suta, clan SDA, javno optuzio devet visokih regionalnih bosansko-hrvatskih funkcionera za ucesce u nelegalnoj privatizaciji i drugim kriminalnim aktivnostima.\nIako su ove tvrdnje ,bez sumnje, delom politicki motivisane, mnogi strucnjaci smatraju da je privatizacija drustvenih ili drzavnih svojina osnovni vid zloupotrebe. Zaista, zapadne diplomate se boje da ce bez intenzivne medjunarodne kontrole, privatizacija obezbediti ratno i posle-ratno nagomilavanje bogatstva kljucnim clanovima vladajucih etnickih partija.\nIako formalno proces privatizacije jos nije poceo, govori se da su vodece bosansko hrvatske, srpske i muslimanske licnosti vec kupile neka od najvecih i najprofitabilnijih drzavnih preduzeca.\nSuta je rekao da je devet funkcionera koje je on imenovao, medju kojima se nalazi regionalni tuzilac, pomocnik guvernera i pomocnik ministra pravde,ostetilo Federaciju i njene gradjane za oko 90 biliona nemackih maraka ($50 biliona). Vladajuca bosanska HDZ stranka odbila je ove tvrdnje rekavsi da je rec o neosnovanim politickim optuzbama na racun bosansko hrvatskog rukovodstva, sto predstavlja opasnost za Dejtonski sporazum.\nPosto svaka vladajuca etnicka partija kontrolise sva glavna preduzeca i finansijske institucije na svojoj teritoriji, logicno je da su lideri ovih partija i sami uvuceni ili svesni kriminalnih mahinacija koje se odvijaju na njihovom podrucju. Medjutim, do danasnjeg dana, nijedan visi zvanicnik ni u jednom od bosanskih entiteta nije upleten, stoga analiticari smatraju da su uhapseni ljudi samo zrtveni jarci.\nKao rezutat nemogucnosti da se stekne prava slika bosanskog finansijskog sistema, kao i slabo placenog sudstva kojim dominiraju vladajuce partije, nijedan dokaz koji bi umesao vise funkcionere jos nije predat sudu.\nOpisi novih korupcionih afera svakodnevno dominiraju u clancima nezavisnih novina,a sudovi tek pocinju da istrazuju navodne optuzbe. Stavise, okruzeni znakovima novostecenog bogatstva,mnogi se funkcioneri plase da bi cak i povrsna istraga americkih zvanicnika otkrila puno dokaza o njihovom nezakonitom postupanju.\nUsled velike medjunarodne prisutnosti, Bosna se razlikuje od Hrvatske ili Jugoslavije, gde korupcione afere uglavno prolaze bez kaznjavanja, a lokalne kolovodje tek treba da se privedu zakonu.\nU Bosni zapadni posrednici i medjunarodne organizacije imaju velika ovlascenja i mogu nametnuti zakone ili otpustiti funkcionere ili politicke stranke. Ako se moze dokazati postojanje jakih kriminalnih veza sa politickim rukovodstvom, onda bi toj stranci mogao biti zabranjen izlazak na sledece izbore.\nJanez Kovac je pseudonim jednog novinara iz Sarajeva.


TATJANA TARA PIŠČEVIĆ živi u celibatu: Kako sam završila u Indiji (VIDEO)\nAutor: Glas javnosti 07.04.2022. u 21:37\nGost emisije “Glas źivota” bila je Tatjana Tara Piščević, koja nam se javila iz Indije, gde je odlučila da živi u celibatu.\nTara je obrazovana žena, iz lekarske porodice, sa uspešnom karijerom, voljenim mužem, ali joj je nešto falilo da oseti potpunu radost.\nIstočnjačke metode samopomoći i često su i zloupotrebljivanje ili pogrešno interpretirane.\nKako izgleda život u indijskom ašramu, pogledajte u emisiji.\nindijavideoglas javnosticelibatglas životatatjana tara piščevićašram


Kako kriza u Ukrajini menja svet I Prorok - 23.04.2022, Sputnik Srbija\nKako kriza u Ukrajini menja svet I Prorok\nNakon eskalacije ukrajinske krize čini se da događaji u svetskoj politici jedan drugog prestižu na nedeljnom nivou. 23.04.2022, Sputnik Srbija\nO turbulencijama na globalnoj sceni, o tome moraju li države u ovoj situaciji izabrati stranu, kao i šta podrazumevaju pojmovi poput "sveta bez polova", multipolarnosti i multilateralizma, u emisiji "Prorok" razgovarali su novinarka Sandra Čerin i Dušan Proroković.„Prorok“ je emisija portala „Sputnjik Srbija“ u kojoj prof. dr Dušan Proroković u formi kratkog video-intervjua govori o aktuelnim svetskim, regionalnim ili domaćim temama.Vodi je Sandra Čerin, a emituje se svake subote u 19.00.\n19:00 23.04.2022 (Osveženo: 19:17 23.04.2022)\nNakon eskalacije ukrajinske krize čini se da događaji u svetskoj politici jedan drugog prestižu na nedeljnom nivou.\nO turbulencijama na globalnoj sceni, o tome moraju li države u ovoj situaciji izabrati stranu, kao i šta podrazumevaju pojmovi poput "sveta bez polova", multipolarnosti i multilateralizma, u emisiji "Prorok" razgovarali su novinarka Sandra Čerin i Dušan Proroković.


Beta 10. septembra 2021. 12:50\n„Ne vidim razlog da tako ne bude i na izborima koji će se održati na proleće sledeće godine“, naglasio je Trivan.\n„U proteklih deset godina delimo vlast s jednim ogromnim partnerom, što nas je koštalo gubljenja dela identiteta. Zato mislim da bi sada potpuno ugrozili identitet SPS-a ukoliko bismo bili na istoj izbornoj listi sa SNS i da bismo izgubili značajan broj birača“, istakao je funkcioner SPS-a.\n„Postoje i argumenti da budemo na zajedničkoj listi sa SNS jer bi nam to olakšalo vodjenje kampanje i smanjilo finansijske troškove, ali to meni nije bitno. Bitan je identitet stranke i činjenica da bi osvojili više glasova ako bi se na izborima pojavili bez SNS-a“, ocenio je Trivan.\nUpitan da prokomentariše izjavu predsednika SPS-a Ivice Dačića da „oni koji smatraju da bi na izbore trebalo izaći samostalno neka spreme novac za kampanju“, Trivan je kazao da to pitanje treba postaviti Dačiću.\n„Celo rukovodstvo stranke, ako smo mi uopšte rukovodstvo, mora da vodi računa o finansijskoj situaciji, kao što smo to radili i u prethodnih 30 godina“, rekao je on.\n„Ukoliko Ivica Dačić misli da bi SPS trebalo da ostvaruje dobre rezultate, morao bi da povuče dramatično značajne kadrovske promene u celoj partiji, a ne samo u Glavnom odboru“, zaključio je jedan od osnivača SPS-a, Goran Trivan.


UN 71 godinu kasnije — sve češće primedbe i zahtevi za reformu - 24.10.2016, Sputnik Srbija\nRatovi i razaranja — kada dospeju u vesti, privlače pažnju zbog ljudi koji u njima pate, zbog humane dimenzije nekog događaja, pa se često previđa ogroman posao... 24.10.2016, Sputnik Srbija\n© AFP 2022 / FABRICE COFFRINI Pogled na zgradu Ujedinjenih nacija (UN) u Ženevi.\n22 Oktobar 2016, 17:32\nUjedinjene nacije, udruženje svetskih vlada koje sarađuju na polju međunarodnog prava, globalne bezbednosti, ekonomskog razvoja i socijalne jednakosti, obeležile su 24. oktobra svoj 71. rođendan.\nPoslednjih godina, međutim, sve češće su primedbe na račun UN, kao i zahtevi za njihovu reformu. Kritičari smatraju da se svet menja brže od Ist rivera, i da se Svetska organizacija sve teže nosi sa savremenim krizama.\nPavle Jevremović, bivši ambasador Srbije pri UN, kaže za Sputnjik da Svetska organizacija ne može biti mnogo drugačija od njenih članica — naročito onih najuticajnijih — i dodaje da danas prema njoj postoje rezerve zbog niza regionalnih sukoba koji su politički dosta zamršeni. Pritom se, dodaje Jevremović, zaboravlja da Svetska organizacija nema mehanizme za uspostavljanje mira, već samo za njegovo očuvanje.\n„Izazovi koji prete miru i bezbednosti danas su kompleksniji nego ikad. S druge strane, ratovi i razaranja su vesti — humana dimenzija tih događaja privlači veliku pažnju, pa se često previđa ogroman posao koje UN obavljaju u drugim vitalnim sektorima. Primera radi, Svetska zdravstvena organizacija predstavlja jedan svetski poredak u unapređenju zdravlja, koji je nezamenjiv. Pod okriljem UN postignute su ogromne stvari i u oblastima poljoprivrede, uređenja ekonomskih odnosa, kao i u domenu klimatskih promena. Dakle, rezultati delovanja Svetske organizacije postoje, i očigledni su“, kaže Jevremović.\n9 Oktobar 2016, 12:25\nGeorgij Bovt, ruski politikolog i nekadašnji glavni urednik časopisa „Profil“, za Sputnjik, međutim, kaže da UN imaju sve manje poluga uticaja — a posebno u sferi bezbednosti, u kojoj su trenutno daleko manje efikasne nego ’50-ih ili ’60-ih godina prošlog veka.\n„Međutim, ova organizacija se i dalje relativno dobro snalazi kada je reč o humanitarnim akcijama. Pritom, na primeru izbegličke krize u Evropi pokazalo se da su UN mnogo efikasnije u regionima u kojima ne ugrožavaju interese velikih sila, stalnih članica Saveta bezbednosti. Zato, recimo, imaju dobre rezultate u Africi, ali ne i na Bliskom istoku, ili u Evropi“, napominje Bovt.\nIako zagovornici reforme Ujedinjenih nacija, između ostalog, insistiraju na povećanju broja stalnih članica Saveta bezbednosti, Bovt smatra da bi promene u Savetu bezbednosti stvorile opasan presedan.\n„Bolje je da se ništa ne dira. Svako navodno ’poboljšanje‘ dovelo bi do pogoršanja. Sada afričke zemlje kažu da bi taj kontinent trebalo da ima stalnu članicu u SB UN, ali postavlja se pitanje — ako može Afrika, zašto ne može Latinska Amerika? A ako može Latinska Amerika, zašto onda ne može Indija? Na kraju ćemo imati situaciju u kojoj će sve zemlje postati stalne članice — a to bi značilo haos“, ističe Bovt.\nPavle Jevremović kaže da jeste nenormalno da Afrika ili Latinska Amerika nemaju jači glas u Savetu bezbednosti, ali najavu predsednika Zimbabvea Roberta Mugabea — da će afričke zemlje istupiti iz UN i stvoriti paralelnu organizaciju ukoliko se Savet bezbednosti ne reformiše — ipak vidi kao političku izjavu, a ne realnu pretnju da bi se Ujedinjene nacije mogle raspasti.\nIako veruje da je sadašnji mehanizam — sa stalnim članicama i pravom veta — u velikoj meri prevaziđen, Jevremović upozorava da Ujedinjene nacije ipak nemaju alternativu.\n„To je jedina univerzalna svetska organizacija, koja obuhvata i reguliše vrlo širok dijapazon međunarodnih problema. Činjenica je da je reforma Ujedinjenih nacija potrebna, ali je do reforme jako dug put, koji traži uspostavljanje daleko većeg stepena poverenja — ne samo među velikim igračima, već u čitavoj međunarodnoj zajednici, kao i veći stepen poštovanja međunarodnog prava i ljudskih prava. To nije lako. Da biste sproveli tako radikalnu reformu kao što je restrukturiranje Saveta bezbednosti, potrebna je pre svega saglasnost stalnih članica, koje imaju pravo veta“, napominje Jevremović.\nPredlog Francuske — da se stalnim članicama Saveta oduzme pravo veta kada je reč o ratnim zločinima — ruski politikolog Georgij Bovt vidi kao pokušaj da se to pravo omalovaži, i to, kako kaže, iz političkih razloga.\n„Juče je to bilo usmereno protiv Sjedinjenih Država, danas je protiv Rusije… Ko zna protiv koga će biti usmereno sutra? To je veoma opasno, jer je pravo veta možda jedina stvar koja primorava zemlje članice Saveta bezbednosti da se dogovaraju. Bilo kako bilo, Ujedinjene nacije trenutno nemaju alternativu, barem na globalnom nivou. Određene regionalne probleme mogu da rešavaju organizacije koje su usvojile koncept ’slobodne trgovine‘, ali čak ni one neće na tom nivou u potpunosti zameniti UN u doglednoj budućnosti“, kategoričan je Bovt.


"Pelene u 'Juri' su sitnica prema zarobljenim radnicima sa Dalekog istoka" – Otvoreno\nNaslovnaVesti"Pelene u 'Juri' su sitnica prema zarobljenim radnicima sa Dalekog istoka"\n„Pelene u ‘Juri’ su sitnica prema zarobljenim radnicima sa Dalekog istoka“\nJedna od najvećih neistina na kojima je sadašnja vlast smenila prethodnu je da će se promeniti odnos prema radnom čoveku, istakao je Goran Dimitrijević na početku Pregleda dana.\nVlast neprekidno optužuje neke druge da su se nakrali i obogatili, a istovremeno godinama stvara novu klasu bogataša direktno vezanih za državu i mnogo veću klasu sirotinje koja je srećna i kad dobije 20 ili 30 evra jer ipak im je bolje nego vijetnamskim radnicima u Zrenjaninu. pic.twitter.com/rJqjdcHuCf\n— Newsmax Adria – Srbija (@NewsmaxAdriaBG) November 18, 2021\n– Pelene u „Juri“ su sitnica prema zarobljenim radnicima sa Dalekog istoka, sirotinji koja se dovlači ovde da radi najteže poslove u užasnim uslovima za najniže plate sa oduzetim pasošima, u kineskim fabrikama koje su zasebna država u kojoj ne važe zakoni Srbije, već Kine. Eksploatacija sirotinje na nivou roblja nije izmišljena u Srbiji, ali to nikako da čujemo od države, po kojoj je sve u redu sve dok se diže BDP – dodao je on.\n– U Srbiji se godinama pravi društvo u kojem su bogati sve bogatiji, a siromašni sve siromašniji. Vlast neprekidno optužuje neke druge da su se nakrali i obogatili, a istovremeno godinama stvara novu klasu bogataša direktno vezanih za državu i njene resurse i mnogo veću klasu sirotinje koja sastavlja kraj s krajem i srećna je kad dobije 20 ili 30 evra, jer ipak im je bolje nego vijetnamskim radnicima kod Kineza u Zrenjaninu – zaključio je Dimitrijević.


Distributivni centri | Messer Tehnogas AD - Messer Tehnogas AD\nDISTRIBUTIVNI CENTAR U VAŠOJ BLIZINI\nPomoću aplikacije koja je niže prikazana možete brzo da pronađete vaš najbliži distributivni centar. Messer vam nudi veliki broj distributivnih centara za snabdevanje bocama sa gasovima i sigurno postoji distributivni centar koji je u vašoj blizini.\nZa korisnike koji su mobilni, mogućnost preuzimanja boca ponekad predstavlja dobru alternativu. Proverite radno vreme centra niže u aplikaciji kao i da li izabrani distributivni centar trenutno ima proizvod na stanju. U većini slučajeva, distributivni centar takođe nudi opciju isporuke, a u slučaju neplaniranog i hitnog zahteva, moguća je i „brza“ isporuka. Pozovite distributivni centar ili upotrebite jednu od dole navedenih opcija naručivanja.\nOPREMA ZA SAVRŠEN SPOJ\nMnogi distributivni centri nude i širok asortiman opreme, kao i opreme povezane sa gasovima. Zatražite savet u vezi sa adekvatnom opremom koja prati boce sa gasom i ostvarite savršen spoj koji će vam omogućiti bezbedno snabdevanje pod pravilnim pritiskom i u pravilnim količinama.\nPored standardnog telefonskog poziva, e-maila ili poruke, Messer vam nudi i online naručivanje putem portala ili preko mobilne aplikacije. Možete lako da napunite korpu počevši od proizvoda koje ste ranije\nkupovali i da budete sigurni da neće doći do zabune oko konkretnog proizvoda (da li se radilo o boci sa kiseonikom od 50 litara ili boci sa kiseonikom od 20 litara). Kod online naručivanja, potvrdu narudžbine dobijate odmah pa sistem može da olakša vašu administraciju.\nKontaktirajte vaš distributivni centar radi savetovanja o tome koliko boca možete da prevezete, koje mere opreza treba da preduzmete za različite gasove u toku transporta, kako da bezbedno rukujete bocama i koji su zakonski propisi koji se odnose na transport. Možete da preuzmete i adekvatnu brošuru sa više detalja.\nMesto za aplikaciju\nBOCE SA GASOVIMA MOŽETE PRONAĆI NA SLEDEĆIM LOKACIJAMA :\nBoce sa gasovima se mogu naći u : < lista većih gradova za potrebe SEO >


Elektroprivreda RS donirala 3.000 evra za Centar "Podrži me"\nElektroprivreda RS donirala 3.000 evra za Centar „Podrži me“\nTanjug 18. jula 2019. 11:49\nBANJALUKA – Eektroprireda Republike Srpske donirala je 6.000 konvertibilnih maraka (3.000 evra) za dnevni centar „Podrži me“ u Kosovskoj Mitrovici.\nU saopštenju tog odbora se navodi da je do sada donacijama humanosti iskazalo 19 lokalnih zajednica, nekoliko preduzeća i više građana Republike Srpske.\n„Za projekat ukupne vrednosti izgradnje bez opremanja potrebno je oko 280.000 evra i očekujemo obećanu pomoć vlade Republike Srpske i Kancelarije za Kosovo i Metohiju vlade Srbije“, navodi se u saopštenju.\nDo sada je humanošću Republike Srpske prikupljnjno više od 85 000 evra, nešto manje od trećine vrednosti projekta.\nOčekuje se i dobijanje građevinske dozvole i praktični početak radova, a cilj je da do kraja godine objekat od 631 m2 bude stavljen pod krov.\nDnevni Centar „Podrži me“ biće prvi ovakav ovakve vrste na KiM namenjen isključivo za svu decu i mlade ometene u razvoju iz Udruženja roditelja „Pordži me“, koja broji 139 svojih članova – dece i mladih na severu Kosova i Metohije.\n„Hvala svima koji imaju razumevanja, koji su stali čvrsto iza nas i našeg humanog projekta. Hvala svima koji su nas podržali i koji će podržati da sa ovim projektom obradujemo najugroženiju kategoriju dece, mladih i njihovih porodica na Kosovu i Metohiji“, stoji u saopštenju koje je potpisao predsednik Odbora za pomoć KiM, Milorad Arlov.


Sportske.net - EK - Odlični Srbi, Obradović i Đorđević ređaju uspehe\nEK - Odlični Srbi, Obradović i Đorđević ređaju uspehe\nIgra se uveliko Top 16 faza Evrokupa, a i Srbija ima svoje predstavnike među košarkašima i trenerima.\nBajern iz Minhena i Lokomotiva Kuban su ekipe koje predvode srpski treneri i koje nakon dva kola Top 16 faze Evrokupa imaju maksimalan učinak.\nEkipa Saše Obradovića je danas savladala Mursiju sa 70:60, a najbolji je bio nekadašnji igrač Partizana Kevin Džons sa 15 poena, 9 skokova i 4 asistencije.\nU grupi A igrali su još i Fuenlabrada i Gran Kanarija, a domaćin je slavio sa 85:75 ostavivši tako Gran Kanariju na poslednjem mestu na tabeli.\nIvan Paunić je bio odličan, postigao je 13 poena u pobedi svog tima.\nU derbiju je Zenit savladao Lijetuvos Ritas sa 88:79, a ponovo je bio sjajan Stefan Marković. Srpski reprezentativac je imao 9 poena, 7 skokova i 8 asistencija u pobedi svog tima.\nU drugom meču ove grupe Hapoel je u Jerusalimu savladao Nižnji sa 98:76 i tako su došli do druge pobede u isto toliko mečeva. Kurtis Džerels je bio odličan sa 21 poenom.\nU još jednom derbiju, mnogi bi rekli evroligaškom meču, Bajern je savladao Himki sa 90:74. Ekipa Aleksandra Đorđevića je imala čak petoricu igrača koji su imali preko 10 poena, a Brajs Tejlor je bio najefikasniji sa 15 poena, dok je poen manje postigao Vladimir Lučić. Kod gostiju su jedino bili raspoloženi Šved i Pulen, prvi je imao 16, drugi 17 poena.\nU neizvesnoj utakmici Valensija je uspela da slavi protiv Albe iz Berlina sa 85:80. Bojan Dubljević bolji od ostalih u pobedi domaćina, dok je Dragan Milosavljević bio jedan od boljih u gostujućem sastavu sa 8 poena, 5 skokova i 5 asistencija.\nKikanović, Atsur i Ingliš sa po 12 poena su bili najefikasniji kod gostiju.\nU poslednjem meču današnjeg dana, Unikaha je kao domaćin savladala Cedevitu sa 73:59. Adam Vačinski je sa 17 ubačenih poena bio najefikasniji kod domaćina, a Nemanja Nedović je ubacio 12 poena i imao 7 asistencija.\nBoatrajt je bio najbolji kod hrvatskog sastava sa 19 poena.\nProsli smo dalje u kosarci, sad je to i teoretski obezbedjeno, ostaje samo jos pitanje da li cemo i direktno dalje...\nKevin, Ivan, Kurtis, Dragan i Vladimir. Small ball 5-orka na celu sa Saletom:-D


Vesti online / Vesti / Ex YU / "Gde je Đukanović, tu je moć"\nNakon više od 27 godina direktne ili indirektne vladavine u Crnoj Gori, predsednik najjače političke partije u Crnoj Gori Milo Đukanović namerava da ponovo institucionalizuje političku moć još jednim petogodišnjim predsedničkim mandatom, piše Radio Slobodna Evropa.\nPredsednik Demokratske partije socijalista (DPS), najavljujući povratak na državnu scenu, saopštio je da očekuje pobedu u prvom izbornom krugu. Takođe, rekao je da nije želeo predsedničku kandidaturu, kao i da želi da zajedno sa ostalim granama vlasti radi na unapređenju demokratskih procesa.\n- Ova odluka je izraz moje odgovornosti prema onome što su tekovine i potrebe budućeg razvoja Crne Gore - istakao je Milo Đukanović.\nU prethodnih 27 godina Đukanović je imao šest premijerskih i jedan predsednički mandat, tri puta se povlačio sa državnih funkcija uz izgovore da želi da se posveti sebi i pokrene biznis. Svaki put se vratio.\nMilo Đukanović je prvi političar u establišmentu nekadašnje komunističke Jugoslavije koji je 1997. otkazao poslušnost srpskom lideru Slobodanu Miloševiću. I tokom NATO intervencije protivio se Miloševićevoj politici rata sa celim svijetom, pružajući utočište tadašnjim liderima srpske opozicije od Miloševićevog progona i sarađujući sa Zapadom.\nReferendumom 2006. izveo je Crnu Goru na put nezavisnosti, zatim otvorio pregovarački proces za članstvo u Evropskoj uniji i uspešno okončao proces integracija u NATO prijemom Crne Gore u Alijansu prošle godine. Uticao je da država prizna nezavisnost Kosova i razvio dobre odnose sa zemljama regiona.\n* Opozicija oplela po Milu: Politička mumija koju pokušavaju da reanimiraju posle šestog balsamovanja\nUz to, Đukanoviću se spočitava da je omogućio sistemsko širenje korupcije u institucijama i davao zeleno svetlo za napade na nevladin sektor i slobodu medija. Politički protivnici ističu da Milo Đukanović kontroliše gotovo sve institucije u zemlji bez obzira na kojoj je funkciji - premijera, predsednika ili samo lidera DPS-a.\nPolitički analitičar i profesor Miloš Bešić ocenjuje za RSE da kandidatura Đukanovića označava, između ostalog, vraćanje njegovog političkog auteriteta i moći u institucije, ali to za Crnu Goru ne znači napredak.\n- Đukanovićev izbor demonstrira tu pobedu politike kontinuiteta unutar DPS-a, odnosno održavanja postojećeg stanja. To znači da, u slučaju Milove pobede ne možemo očekivati nikakve suštinske promene u crnogorskom društvu. A po logici, gde je Đukanović tu je i moć, i imaćemo predsednika koji će aktivno učestvovati u političkom i naročito spoljnopolitičkom životu - ocenjuje Bešić.\nBešić veruje da će Đukanović tokom kampanje sebe predstavljati kandidatom prozapadnih vrednosti, dok će suparnike optuživati za antizapadnu orijentaciju.\n- Sigurno da će Đukanović insistirati na tim podelama jer na njima DPS gradi svaku izbornu kampanju od 2006. Ali svaki sledeći izbori su pokazali da takav pristup ima sve manje efekta, a to su ubedljivo pokazali prethodni parlamentarni i predsednički izbori - smatra profesor Bešić.\nEX YU Dikića angažovao državni vrh CG: Za 100.000 evra glumio teroristu?


njuz.net – PC Press Top 50\nSajt koji je kroz prethodne godine postao neprikosnoveni izvor satiričnih sadržaja usmerenih pre svega na lokalna zbivanja. Kritički osvrt na politička i sportska dešavanja je postao toliko prepoznatljiv da se za neverovatna događanja koristi izraz #nijenjuz. Odlične teme, infografici, fotomontaže, kreativnost i pre svega dobra zabava su zaštitni znak ovog portala, jedinstvenog u Srbiji.\nNesvakidašnji portal spada u grupu modernih avangardnih sajtova. On na jednom mestu spaja relevantne i nadasve kvalitetne sadržaje savremenog društva. Bilo da su teme kultura, grad, društvo, stil, muzika, sport ili tehnologija, sve priče su ispričane na drugačiji način. Sajt obiluje autorskom fotografijom i osvežavajućim sadržajem, koji ima malo drugačiji pogled na tematiku na koju smo navikli. Teme su nesvakidašnje i zanimljive različitoj publici, što i jeste recept za uspeh.\nLjudi se dele na one koji su na hrono ishrani i na one koji će u bliskoj budućnosti doći na istu. Popularna ishrana koja promoviše zdravu hranu i proslavljena autorka sajta Ana Ćubela predstavljaju reper i odličnu početnu tačku za prelazak na zdravu ishranu. Sajt obiluje savetima, uputstvima i dobrim receptima, a što je i najbitnije svežim sadržajem bogatim multimedijom. Tu je dobra navigacija, sa kvalitetnom kategorizacijom i odlična podrška na društvenim mrežama.\nMladi roditelji su puni pitanja i željni kvalitetnih saveta i dobre prakse, pa je portal koji je koncipiran kao aktivna podrška uspešnom roditeljstvu s dobrim razlogom jedan od najpopularnijih na domaćem Web-u. Pored lokalnih gradskih udruženja, preko saveta iz svih oblasti, do dokumentacije koja prati novorođenče – sve se nalazi na jednom lepo organizovanom i preglednom sajtu.\nSajt najpoznatijeg domaćeg proizvođača kvalitetnog nameštaja je pretrpeo vizuelne i funkcionalne promene i prerastao u odličan multimedijalni katalog sa dobrom navigacijom, jedinstvenim vizuelnim identitetom i fenomenalnim vizualima koji odlično dočaravaju izgled svakog proizvoda. Pored toga, sajt obiluje korisnim informacijama o lokacijama prodajnih mesta i akcijama, a tu je i nezaobilazni online shop.


Srbija podržala represiju Kine nad muslimanima - Gorapress.net\nSrbija podržala represiju Kine nad muslimanima\n“Očekujemo da će se Srbija ponašati u skladu sa obavezom usklađivanja spoljne i bezbjednosne politike sa politikom Evropske unije (EU)”, saopšteno je za Radio Slobodna Evropa (RSE) iz pres službe Unije.\nBrisel je tako odgovorio na vijest da je Srbija podržala deklaraciju kojom se kršenje ljudskih i manjinskih prava Ujgura u kineskoj pokrajini Xinjiang definiše kao “borba protiv terorizma i ekstremizma”.\nPodrškom deklaraciji, Srbija se našla naspram država Evrope i svijeta koje najoštrije osuđuju kinesku kampanju represije nad muslimanskom manjinom Ujguri, a prije svega masovna pritvaranja ovih ljudi u takozvanim “kampovima za političko prevaspitavanje”.\n“Srbija prema Narodnoj republici Kini vodi kontinuiranu politiku, poštujući teritorijalni njen integritet, a unutrašnje stvari Kina treba da rešava bez pritiska međunarodne zajednice”, rekao je za RSE Veroljub Arsić, funkcioner vladajuće Srpske napredne stranke (SNS) i član poslaničke grupe prijateljstva sa Kinom u Skupštini Srbije.\nU komentaru na to što je ovakav potez Beograda u neskladu sa politikom EU, čijem članstvu Srbija teži, Arsić je rekao da o tome može da se priča “kada Srbija bude učestvovala u odlučivanju Evropske unije”.\n“Do tada, Srbija je samostalna, suverena država i vodi samostalnu u politiku u skladu sa svojim interesima, poštujući međunarodno pravo.”


Novembar – mesec borbe protiv bolesti zavisnosti - Arhimed\nPrema Međunarodnom i Nacionalnom kalendaru zdravlja mesec novembar je posvećen borbi protiv bolesti zavisnosti.\nU novembru mesecu u Srednjoj školi i gimnaziji “Arhimed”, časovi Građanskog vaspitanja i Časovi odeljenjskog starešine posvećeni su upoznavanju učenika sa problemima koja stvaraju bolesti zavisnosti. Koje su preventivne mere i kako preduprediti razvijanje zavisnosti, kako prepoznati i na koji način pomoći osobama sa problemima zavisnosti, pitanja su o kojima se razgovaralo na časovima.\nZbog različitih problema ili zbog znatiželje veliki broj mladih je bio u situaciji da posegne za nekom psihoaktivnom supstancom. Psihoaktivne supstance su sve supstance koje menjaju stanje svesti, odnos prema telu, opažanje, mišljenje, raspoloženje i ponašanje. Mladi ljudi koji počnu da u ranom uzrastu koriste duvan, alkohol, tablete i droge, u riziku su da postanu zavisnici.\nUčenici Srednje škole i gimnazije “Arhimed” su sa nastavnicom razgovarali o tome šta je to zavisnost. Zavisnost je stanje kada osoba više nije u stanju da kontroliše svoje ponašanje u odnosu na upotrebu psihoaktivnih supstanci. Javlja se prinuda i potreba za daljim unosom i pored očiglednosti štetnih posledica i suprotno zdravom razumu, logici i svojoj svesnoj želji.\nUpotreba duvana, alkohola, tableta i droga dovodi do fizičke i psihičke zavisnosti.\nFizička zavisnost podrazumeva prilagođavanje organizma na stalno prisustvo psihoaktivnih sustanci. Uskraćivanje ili njihov nedostatak dovodi do burne reakcije organizma, sa simptomima i znacima koji se zovu apstinencijalna kriza, koja može biti izuzetno neprijatna i teška i jednom doživljena ostavlja strah od ponovnog javljanja, što je i razlog da su zavisnici spremni na sve da ne dožive ponovo tu krizu.\nPored fizičke razvija se i psihička zavisnost u kojoj glavno rešenje svih problema zavisnik vidi u upotrebi psihoaktivne supstance pomoću koje on beži od neprijatnih osećanja i teškoća. Zavisnik korišćenje psihoaktivne supstance ne doživljava kao problem već kao rešenje problema, a to je početak začaranog kruga u kojem se gube sposobnosti koje je stekao, jer je upravo rešavanje problema i prevazilaženje poteškoća ono što nas jača i osposobljava za život.\nMladi najčešće stiču svoja prva iskustva sa drogom u periodu adolescencije. Adolescencija je razvojna faza mlade osobe na prelazu iz detinjstva u odraslo doba. Ovo je period burnih telesnih i psiholoških promena kada se pred mladu osobu stavljaju i određeni razvojni zadaci.Bunt protiv roditelja i drugih autoriteta je svojstveno upravo ovom periodu u razvoju mladih. U adolescenciji su mladi zaokupljeni svojim izgledom, kvalitetima i sposobnostima i to stalno preispituju, pa je često prisutan manji ili veći pad samopouzdanja i samocenjenja. To je period kada su osećanja mladih veoma intezivna i jaka. U pokušaju da savladaju teškoće u postizanju ovih razvojnih zadataka kod adolescenata postoji opasnost od korišćenja duvana, alkohola i drugih droga.\nUčenici Srednje škole i gimnazije “Arhimed” su imali priliku da pogledaju dokumentarni film “Bolesti zavisnosti kod mladih”, a kao zadatak da osmisle plakat na temu “Reci ne drogama!”.


SZO: Pre 2021. stotine miliona doza vakcine protiv Kovida-19 | Novine Toronto\nSZO: Pre 2021. stotine miliona doza vakcine protiv Kovida-19\nSvetska zdravstvena organizacija (SZO) izrazila je nadu da će nekoliko stotina miliona doza vakcine protiv korona virusa biti proizvedeno do kraja godine, a čak i dve milijarde tokom 2021.\nKako se ubrza trka za vakcinama, naučna direktorka SZO Sumija Svaminatan (Soumya Snjaminathan) izjavila da je na proučavanju više od 200 kandidata za vakcine širom sveta i da je u toku desetak kliničkih ispitivanja.\n"Ako budemo imali sreće, imaće pre kraja godine jednog ili dva kandidata", rekla je ona na onlajn konferenciji za novinare.\nPrema njenim rečima, prioritet u vakcinisanju bi trebalo da oni koji su na prvoj liniji - lekari i policajci, potom osetljive osobe kao što su starija lica, i na kraju osobe koje su najviše izložene zarazi u okolini, staračkim domovima ili četvrtima gradova gde se infekcijama lako širi.\n"Polazimo od pretpostavke da bismo mogli da imamo nekoliko stotina miliona doza vakcina do kraja ove godine, a to je optimitična prognoza", rekla je zvaničnica SZO i dodala da se nada da će 2021. godine biti dve miljardi doza, kao i dve do tri efikasne vakcine.\nČelnici farmaceutske industrije su krajem maja nagovestili da bi vakcina mogla da bude spremna do kraja godine, ali su istakli da je izazov ogroman pošto bi po osobi bilo potrebno dve doze vakcine, odnosno oko 15 milijardi doza prema nekim procenama.


Zbog snega u Pančevu kašnjenja do 15 minuta u gradskom saobraćaju, bez naplate parkiranja danas | 013 info\nFoto: JKP Higijena\nZbog snega u Pančevu kašnjenja do 15 minuta u gradskom saobraćaju, bez naplate parkiranja danas\n013info\tPon, 10/01/2022 - 11:24\nSneg u Pančevu ne prestaje da pada od jutros u četiri sata što je dovelo do usporavanja u gradskom i prigradskom saobraćaju. Radnici JKP “Higijena” rade na čišćenju pešačkih staza i prilaza pešačkim prelazima i javnim ustanovama, kao i na parking-mestima u gradu.\nPrema informacijama iz saobraćajnog preduzeća “Pantrasport” saobraćaj se odvija usporenje nego inače.\nKako navode, u Gradu saobraćaj funkcioniše dobro, dok u prigradskom i međumesnom saobraćaju ima kašnjenja do najviše 15 minuta, zavisi od polaska do polaska.\nNa Fejsbuk stranici Higijene navodi se da radnici ovog preduzeća od noćas posipaju so i čiste sneg sa pešačkih staza i prilaza pešačkim prelazima i javnim ustanovama.\n“Prva smena nastavila je rad treće i u centru i u naseljima. Sledi i posipanje tečnosti za sprečavanje leda ako temperatura pređe u minus”, dodaju u objavi.\nTakođe, navode i da će zaposleni u RJ "Parking-servis" čistiti sneg sa parking-mesta u gradu i neće kontrolisati naplatu parkiranja.\n“Prioritet čišćenja je I zona, kao i parkirališta blizu bolnice, dispanzera i drugih ustanova”, preciziraju iz Higijene.\nSvi državni putevi prohodni\nAutoputevi i svi državni putevi prvog i drugog reda, kao i prilazi graničnim prelazima i planinskim centrima su prohodni za saobraćaj, saopštilo je Javno preduzeće „Putevi Srbije”.\nTrenutno je, kako se navodi u saopštenju prosleđenom medijima, na snazi III stepen angažovanja radne snage, mehanizacije i opreme koja je angažovana na čišćenju kako bi obezbedili normalno odvijanje saobraćaja na mreži državnih puteva.\n“Naglašavamo da angažovanost mehanizacije, može biti i veća u slučajevima pojave elementarnih nepogoda i stepena njihove jačine, a putari su spremni da reaguju u skladu sa razvojem situacije na terenu. Raspolažemo dovoljnim količinama soli, kamenog agregata i rizle kao i hladne asfaltne mase za sanaciju udarnih rupa”, navodi se u saopštenju.\nTakođe su skrenuli pažnju javnosti da veliki problem u odvijanju saobraćaja prave teretna vozila i šleperi i njihovi nesavesni vozači koji su na put krenuli bez zimske opreme odnosno sa letnjim i neispravnim pneumaticima.\nJP „Putevi Srbije” apeluju na sve učesnike u saobraćaju da ne kreću bez obavezne zimske opreme, i da zbog loših vremenskih uslova budu posebno oprezni, poštuju ograničenja brzine i prilagode brzinu kretanja uslovima na putu.\nPančevo sneg putevi saobraćaj


Skupština usvojila rebalans budžeta, prihodi grada veći za deset odsto\nOdbornici Skupštine grada Zrenjanina su na današnjem zasedanju, većinom glasova, usvojili prvi ovogodišnji rebalans gradskog budžeta, na osnovu kojeg se prihodi grada uvećavaju za 10 odsto u odnosu na prethodno planirane.\n– Očekujemo velike investicije u gradu ove godine, pre svega u komunalnoj infrastrukturi. Takođe, očekujem da ovaj budžet bude ispunjen do kraja godine i da se pokaže kao dobro planiran, a na osnovu njega sledi nam velika rekonstrukcija Trga Zorana Đinđića. Znamo da je to neophodno, jer je taj prostor ruiniran, i obavićemo sanaciju sami ili uz podršku države – ocenio je gradonačelnik Zrenjanina Čedomir Janjić.\nOn je podsetio i da uskoro počinje rekonstrukcija Gradskog stadiona, uz pomoć Pokrajinske vlade, u kojoj delom sredstava učestvuje i lokalna samouprava, što je i predviđeno rebalansom budžeta.\n– Realizovaćemo još nekoliko investicija u zdravstvu i školstvu – prokomentarisao je usvajanje ove odluke Janjić.\nS obzirom na to da je većina odluka današnjeg zasedanja bila u vezi sa odlukom o rebalansu budžeta, odbornici su razmatrali i izmene i dopune programa poslovanja i rada, kao i finansijskih planova javnih preduzeća i ustanova na potpunom ili delimičnom budžetskom finansiranju, koji su usklađeni sa uvećanim budžetskim prihodima grada.\nTagovirebalans gradskog budžeta\nNenad Čanak: LSV će se boriti protiv straha u Vojvodini\nOdbornici se izjašnjavaju o nastavku izgradnje distributivne gasne mreže


U mrtvačnicima 5.000 tela | SerbianForum\nU mrtvačnicima 5.000 tela\n[h=1]U mrtvačnicima 5.000 tela\nBeograd -- U mrtvačnicama u regionu već dugo se nalazi oko 5.000 neidentifikovanih tela od 14.000 nestalih u ratnim sukobima na tlu bivše SFRJ za kojima porodice tragaju.\nPrema rečima predsednika Komisije Vlade Srbije za nestale Veljka Odalovića, u Prištini ih je oko 400, u Bajnaluci oko 600, na zagrebačkoj Šalati više od 900, u Sarajevu, Tuzli i Visokom oko 3.000.\n"Tih 5.000 tela još nije identifikovano iako su porodice dale krv", kazao je Odalović na konferenciji za novinare povodom sutrašnjeg Dana ljudskih prava.\nPrema njegovim rečima, ti podaci ukazuju da se očigledno radi o ozbiljnom problemu koji nije rešen uprkos brojnim razgovorima sa nadležnim i predstavnicima medjunarodne zajednice.\n"Od 14.000 nestalih za kojima se traga, na Kosovu porodice traže njih 1.799, od kojih je 512 srpske nacionalnosti", kazao je on i dodao da je u Hrvatskoj od 2.439 nestalih na srpskoj listi 1.400, ali da postoji više od 100 koje bi trebalo dodati na listu.\n"U Bosni i Hercegovini tragamo za još 97 nestalih, to su vojnici ubijeni u povlačenju iz Dobrovoljačke, i to je ozbiljan problem jer su njihove sudbine poznate, a tela nema. U Republici Srpskoj tragamo za još 1.700 osoba srpske nacionalnosti", kazao je Odalović.\nPrema njegovim rečima, istraga o trgovini organima u Albaniji doprinela bi da se rasvetli značajan broj slučajeva, ali je, kako kaže, veliki problem što u Prišitni nije održan nijedan proces za kidnapovanja i zločine te prirode, jer bi tako došli do novih informacija.\n"Ozbiljno sam zabrinut jer iz Prištine ne dobijamo nikakve nove informacije, sve što je istraživano rađeno na osnovu naših", kazao je Odalović i apelovao na sve koji znaju nešto da nadležnima dostave informacije.\nU Hrvatskoj postoji još 380 evidentiranih grobnica koje nisu ekshumirane, kazao je Odalović i dodao da je nedopustivo da se za njih zna prilično dugo a da ništa nije uradjeno po tom pitanju.


Božović ugostila Marstijepovića: Bar, kao grad sporta, ponosan je na uspjeh mladog fudbalera – Portal Bar\nBožović ugostila Marstijepovića:…\nBožović ugostila Marstijepovića: Bar, kao grad sporta, ponosan je na uspjeh mladog fudbalera\nMarstijepović je upoznao predsjednicu o njegovim počecima u FK „Mornar“. Prisjetio se da je karijeru nastavio u FK „Mladost Lješkopolje“ iz Podgorice i na kraju odazvao se pozivu da zaigra u FK „Budućnost“, gdje je debitovao sa 17 godina i time postao namlađi fudbaler u prvom timu koji je sezonu završio sa titulom šampiona.\n„Bar je kao grad sporta ponosan na uspjeh mladog fudbalera. Trud, rad i zalaganje se uvijek isplati, a lokalna samouprava mora biti podrška mladim talentovanim sportistima koji su ujedno najbolji reprezenti našeg grada i države“, istakla je predsjednica SO Bar.\nBožović je tom prilikom mladom sportisti uručila prigodan poklon u vidu knjige „Fudbal u Baru“ od autora Lazara Macanovića i Vasilija Miloševića i poželjela puno uspjeha u životu i na sportskom terenu. Marstijepović se zahvalio predsjednici SO Bar na pozivu i poklonu i istakao da će nastaviti marljivo i predano da trenira, kako bi u budućnosti ostvario rezultate na koje će Barani biti ponosni.\nNovinar i fotograf čuvenog francuskog lista u...\nProdaja EPCG nije u planu, traže se...


U terorističkim napadima u Jemenu 35 mrtvih\njemen, ilustrativna fotografija\nNajmanje 35 ljudi je poginulo a 25 je povredjeno danas u seriji samoubilačkih napada na vojnike na jugu Jemena u Mukali, donedavnom uporištu Al Kaide, naveo je novi bilans nastradalih jedan visoki zdravstveni zvaničnik.\nNapadi su se dogodili pred zalazak sunca, rekao je agenciji Frans pres Riad al Džalil, šef zdravstvene službe u provinciji Hadramut, u kojoj je Mukala glavni grad.\nJedan bezbednosni zvančnik ranije je rekao da je u napadima stradalo 19 ljudi.\nTri istovremena bombaška napada izvršena su na kontrolne punktove, a četvrta eksplozija dogodila se na ulazu u vojni kamp, pri čemu je poginulo 17 vojnika i jedna žena i dete, naveli su ranije bezbednosni isti izvori.\nSva četiri napada izveli su bombaši samoubice.\nJemenska vojska, uz pomoć vojne koalicije pod vodjstvom Saudijske Arabije, preuzela je 24. aprila kontrolu nad Mukalom, glavnim gradom provincije Hadramut, koji je godinu dana bio u rukama džihadista.\nGeneralni sekretar UN Ban Ki Mun je u nedelju bio u Kuvajtu gde dva meseca, bez vidljivog rezultata, traju mirovni pregovori dveju zaraćenih strana u Jemenu, i pozvao ih da prihvate mirovni plan.\nNa jednoj strani ratuje tabor lojalan predsedniku ;Jemena Abd Rabu Mansuru Hadiju koga podržava arapska koalicija na čelu sa Saudijskom Arabijom, a u drugom taboru su šiitske pobunjenici Huti, optuženi za veze sa Iranom, saveznici pristalica svrgnutog predsednika Jemena Alija Abdulaha Saleha.\nAl-Kaida i Islamska država Iraka i Levanta (IDIL) izvlače najveću korist iz gradjanskog rata izmedju šiitskih pobunjenika Hutija i jemenske vojske i nastoje da prošire svoje teritorije na jugu i jugoistoku Jemena.\nGrad Mukala ima oko 200.000 stanovnika, a u maju je bio meta dvostrukog samoubilačkog napada džihadista IDIL-a, u kojem je poginulo 47 policajaca.\nVašington je 7. maja potvrdio da je u Jemenu stacioniran "mali broj" američkih vojnika, koji pomažu jemenskim snagama i arapskoj koaliciji da proteraju borce Al-Kaide iz Mukale.\nUprkos 15 meseci vojne ofanzive arapske koalicije, Huti drže kontrolu nad glavnim gradom Sanom i velikim delovima Jemena na severu, a borbe jačaju i uprkos prekidu vatre od 11. aprila po nalogu UN.


Izvor: Vesti-online.com, 18.Okt.2018, 01:31\nElektrični automobili sve su popularniji upravo zbog veće pouzdanosti od konvencionalnih automobila sa motorima sa unutrašnjim sagorevanjem.\nZbog načina razvijanja snage elektro-motorima je potrebno znatno manje pokretnih delova, a nisu neophodni ni stepeni prenosa, pa se značajno produžuje dugovečnost >> Pročitaj celu vest na sajtu Vesti-online.com << motora i transmisije.\nU Tesli ističu da im je cilj bio da naprave pogon koji će moći da pređe 320.000 kilometara, ali se tokom testiranja pokazalo da se pouzdanost ne smanjuje ni posle značano veće kilometraže.\nTako je kompanije objavila fotografije mehaničkih delova svog pogona i menjača iz Modela 3 nakon pomenutih 1,6 miliona pređenih kilometara.\nUkoliko su fotografije verodostojne, nema primetnih mehaničkih nedostataka uprkos ogromnoj kilometraži.\nU Tesli ističu da su značajno napredovali poslednjih meseci u razvoju komponenata za visoka opterećenja, a pogonski sklopovi iz Modela 3 nalaze se i u Teslinom sledećem proizvodu – električnom šleperu Semi.\nThe Model 3 drive system is designed and validated for over 1 million miles – this is what the gears look like after testing pic.twitter.com/a6gk2akPF0— Tesla (@Tesla) 15. октобар 2018.


16.10.2021 14:10 Autor: Fena\nGlavni odbor Srpske demokratske stranke (SDS) danas zasjeda u Kulturnom centru u Istočnom Sarajevu, a na dnevnom redu su brojne političke teme.\nOdbor bi, između ostalog, trebao definisati odgovor Srpske demokratske stranke na nametnute odluke bivšeg visokog predstavnika Valentina Inzcka, kao i na posljednje odluke Ustavnog suda BiH, te zauzeti stav u vezi s izborima u Prijedoru.\nOčekuje se da bude razmatrana i afera “Kiseonik”, kao i aktuelne izjave i najave predsjednika SNSD-a i člana Predsjedništva BiH Milorada Dodika.\nNa početku sjednice Glavnog odbora SDS-a, kako je saopćeno te iz političke partije, predsjednik Mirko Šarović izložio je viđenje aktuelne političke situacije i političkog pozicioniranja SDS-a u novim političkim okolnostima.\nNakon zasjedanja Odbora, u 16.00 sati u prostorijama Kulturnog centra u Istočnom Sarajevu predviđene su izjave za medije.\nPROČITAJTE Šarović: Vijeće ministara ne vrijedi ništa. Ovo nema smisla\nTagovi: Glavni odbor SDS SDS\nSattler sa Šarovićem: Na sceni je opća nezainteresiranost vlasti BiH za rješenje krize\nŠarović: Inzko je prespavao punih 12 godina. Vlast mora pronaći rješenje za izlazak iz krize\nSavjetnik Milorada Dodika: Šarović se pretvorio u istomišljenike SDA


Sportske.net - Predivno veče za Miću Ivanića\nZvezdina uzdanica, verovatno najveća.\nFudbaler Crvene zvezde Mirko Ivanić izjavio je danas da je važno što je njegova ekipa obezbedila proleće u Evropi, ali je istakao da crveno-beli žele da to bude Liga Evrope i da će učiniti sve da tako i bude.\n"Predivno veče je iza nas, veoma je bitno što smo već sad obezbedili takmičenje u Evropi na proleće, ali nećemo se ovde zaustaviti, želimo da to bude Liga Evrope i učinićemo sve u poslednjem kolu protiv Brage da tako i bude", rekao je Ivanić, prenosi klub.\n"Imali smo zaista dosta problema kako sa povredama, tako i sa kartonima zbog kojih neki momci nisu mogli da budu u timu, ali i pored svega toga smo uspeli da ostvarimo ono što smo zamislili. Mister je zadao zahteve, mi smo ih ispunili, a rezultat je sam došao", dodao je on.\nFudbaleri Crvene zvezde pobedili su sinoć na svom terenu Ludogorec sa 1:0, u meču petog kola Grupe F, a jedini gol postigao je upravo Ivanić u 57. minutu.\nIvanić je naveo i da su crveno-beli imali sjajnu podršku dece sa tribina.\n"Crvena zvezda je emocija, a deca su ta koja najiskrenije iskazuju osećanja. Bili su fenomenalni sinoć, čuli smo ih tokom cele utakmice, nisu posustajali. Kada nam oni daju takvu podršku, nemamo pravo ni da razmišljamo o umoru i ostalim problemima. Njihova energija nam daje snagu da pružimo maksimum i još jednom su uspeli da izvuku ono najbolje iz nas", rekao je Ivanić.\nCrveno-beli će u poslednjem meču grupne faze gostovati Bragi, 9. decembra.\n"Poznato je kako Crvena zvezda funkcioniše. U svaku utakmicu ulazimo sa željom da pobedimo, tako će biti i u Portugalu", zaključio je Ivanić.


Dan online - Drustvo: RTCG ne objavljuje ugovore o koprodukciji - 2019-01-11\nDrustvo NVO MEDIJA CENTAR TVRDI DA JAVNI SERVIS NE POŠTUJE SOPSTVENI STATUT\nZgrada RTCG (foto: Portal RTCG) RTCG ne objavljuje ugovore o koprodukciji\nNa sajtu Radio-televizije Crne Gore (RTCG) nijesu objavljeni ugovori o koprodukciji u vezi sa proizvodnjom serije „Dojče vele”, kviza „Kota +382” i emisije „Živa istina”, što je nepoštovanje člana 57 Statuta RTCG koji se odnosi na transparentnost rada nacionalnog medijskog javnog servisa, ocijenili su u NVO Medija centar. Oni su juče uputili dopis članovima Savjeta RTCG i pozvali ih da sankcionišu, kako tvrde, nepoštovanje Statuta.\nGoran Đurović i Dragoljub Duško Vuković iz Medija centra ukazali su članovima Savjeta RTCG na činjenicu da stav 3 člana 57 Statuta RTCG propisuje da se na veb-sajtu RTCG objavljuju ugovori koji su predmet javnih nabavki u skladu sa Zakonom koji reguliše ovu oblast, svi drugi ugovori koji se u sklopu poslovanja RTCG zaključuju sa pravnim licima po bilo kom osnovu, ukoliko ugovorom izričito nije propisana zabrana od strane ugovornih strana i ukoliko to nije u skladu sa pravilnikom kojim se uređuje čuvanje poslovnih tajni u RTCG.\n– Na veb sajtu RTCG trenutno nema svih ugovora iz postupaka uspostavljanja poslovne saradnje, a može se, recimo, naći Ugovor o saradnji RTCG i Centra za građansko obrazovanje (CGO) koji je raskinut prije više mjeseci. Na veb sajtu RTCG nema ugovora o koprodukciji sa „Natenane production doo” u vezi sa proizvodnjom serije „Dojč kafe”, kao ni sa NVO Sveti Petar Cetinjski za proizvodnju kviza „Kota + 382”. Ugovori sa ova dva pravna lica su morali biti potpisani u skladu sa članom 20 Pravilnika o uslovima i načinu ulaganja RTCG u proizvodnju audio-vizuelnih djela (koprodukcije) koji propisuje: „RTCG će sa koproducentom potpisati ugovor najdalje 30 dana od dana donošenja konačne odluke”. Odluka o izboru koproducenata je donijeta 23. oktobra 2018. godine, pa su ugovori morali biti potpisani najdalje 23. novembra 2018. godine. Takođe, na veb sajtu RTCG nije objavljen ugovor sa Antenom M u vezi sa proizvodnjom emisije „Živa istina”. Na ovaj ugovor se jednako treba primijeniti član 52 Statuta RTCG – saopštili su Đurović i Vuković.\nOni pitaju zar građani nemaju pravo da vide koliko ih košta i šta tačno podrazumijeva koprodukcija sa drugim pravnim licima. Đurović i Vuković navode da je izgleda članovima Savjeta RTCG bio interesantan samo ugovor sa Centrom za građansko obrazovanje (CGO), koji je poslužio za smjenu bivše generalne direktorice Andrijane Kadije i direktora TVCG Vladana Mićunovića, a da ih ne zanimaju drugi ugovori sa pravnim licima.\n– Ovo upućuje na zaključak da se članovi Savjeta RTCG vode partijskim interesima ili animozitetom prema pojedinim NVO, ali sigurno ne doslednom primjenom opštih akata RTCG. Medija centar zahtijeva od Savjeta RTCG doslednu primjenu Statuta RTCG i utvrđivanje odgovornosti za nepoštovanje opšteg akta RTCG. Savjet RTCG bi mogao, na primjer, da iskoristi mogućnost koju daje ugovor sa generalnim direktorom Šundićem i umanji mu mjesečnu zaradu od 3.000 eura – poručili su Đurović i Vuković.\nPredsjednik Savjeta RTCG Ivan Jovetić kazao je da nijedan od ugovora na koje su ukazali iz Medija centra nije dokument iz nadležnosti Savjeta. On je u izjavi za „Dan” objasnio da za njih Savjet ne donosi odluku niti daje saglasnost.\n– Imajući to u vidu, zaključak o partitokratskim interesima ili animozitetima apsolutno nema utemeljenje u činjenicama – kazao je Jovetić.\nObjašnjava da se član 57 Statuta bavi transparentnošću rada i dokumentacije o kojoj odlučuje Savjet i koja se objavljuje.\n– Samim objavljivanjem cjelokupne dokumentacije na sajtu RTCG se bave nadležne službe RTCG. Svakako, sva dokumenta i svi ugovori uključujući i navedene treba da budu na sajtu RTCG. Princip mora da važi kako za bilo koji Savjet tako i za bilo koji menadžment RTCG. Istim dokumentima je moguće pristupiti i shodno Zakonu o slobodnom pristupu informacijama. Imajući to u vidu, ne mogu biti skriveni, i rad Savjeta i RTCG ne može biti netransparentan. Nažalost, navedeni član 57 Statuta ne definiše rok za objavu, pa smo situaciju neobjavljivanja ugovora imali kod osnovnog ugovora sa CGO koji se navodi kao primjer. Navedeni osnovni ugovor ni danas ne postoji na sajtu RTCG (postoje njegovi aneks 1 i 2). Nadam se da poređenje ugovora ne znači sugestiju da ranije potpisane ugovore treba sklanjati od dostupnosti javnosti – saopštio je Jovetić. A.O.


Renault Megane Sedan (SLIKE + VIDEO) - AutoNovosti.com\nRenault Megane Sedan (SLIKE + VIDEO)\nDušan 15/07/2016 Automobilinema komentara\nNakon prošlogodišnje promocije nove, četvrte generacije Renaultovog Megana u hatchback verziji sa petoro vrata (na sajmu automobila u Frankfurtu), početkom marta ove godine se na sajmu u Ženevi pojavio se i karavanski Megane Grandtour, ali tu nije kraj.\nPred nama je naime sada i sedan verzija koja će se proizvoditi u Bursa fabrici u Turskoj.\nMada su neki očekivali da bi ovaj automobil mogao da zadrži naziv Fluence, Francuzi su se dakle ipak odlučili za drugo ime.\nKako bilo, Megane sedan će u gami motora imati benzince i dizelaše sa rasponom snage od 90KS do 130KS, a između ostalog ga karakteriše i daleko privlačniji dizajn u odnosu na prethodnika (“mali Talisman”), veliki prtljažnik od 508 litara, prostraniji enterijer sa kvalitetnijim materijalima, kao i unaprijeđena bezbjednost i bogatija oprema (u zavisnosti od verzije imaće 8.7-inčni multimedia tablet, R-LINK 2, MULTI-SENSE, kolor head-up displej…).\nU paleti motora će (bar na početku) biti benzinci SCe sa 115KS i TCe sa 130KS, kao i dizelaši dCi 90, dCi 110 i dCi 130.\nU zavisnosti od motora, ugrađivaće se manuelni mjenjač sa 5 i 6 stepeni, CVT transmisija, kao i EDC mjenjač sa dvostrukim kvačilom.\nOvdje treba još pomenuti da je Megane sedan dugačak 4630 mm, kao i da mu međuosovinsko rastojanje iznosi 2711 mm.\nŠto se planiranih tržišta tiče, za sada se najavljuje da će se Megane sedan prodavati u više od 20 zemalja.\nEvro-Aziju prešao automobilom za 6 dana, 9 sati i 38 minuta (+VIDEO)\nMansory Mercedes G500 4×4²


Podroom: Izložba Art & Science od 7. aprila - Dan u Beogradu\nNaslovna » Izlasci » Izložbe » Podroom: Izložba Art & Science od 7. aprila\nArt & Science u aprilu u Beogradu\nKatarina Vidaković 5. april 2016. Izložbe Postavite komentar\nIzložba Art & Science na interaktivan, zabavan i savremen način predstavlja radove domaćih i inostranih umetnika, koji su učestvovali u međunarodnom projektu „Evropska mreža digitalne umetnosti i nauke“.\nPosetiocima će se predstaviti ugledni evropski umetnici – Žizela Nunjes iz Portugala, Verner Jauk iz Austrije, Sedrik Brandili iz Francuske i Met Pajk iz Velike Britanije. Oni će učestvovati i na panel diskusijama i radionicama, takođe u prostorijama Kulturnog centra Beograda.\nPored umetnika iz inostranstva, na izložbi u aprilu beogradska publika će videti i dvoje izabranih domaćih stvaralaca – Aleksandru Jovanić sa projektom „Imaginarne mape“ i Bogdana Stefanovića sa „Odajom frekvencije“.\nOrganizator izložbe je Centar za promociju nauke, jedan od partnera na projektu „Evropska mreža digitalne umetnosti i nauke“, koji se realizuje pod pokroviteljstvom programa “Kreativna Evropa” Evropske komisije. U ovom interesantnom projektu, pored ostalih, učestvuju CERN i Evropska svemirska agencija.\nArt & Science zatvaranje\nPoseban događaj planiran je na dan zatvaranja izložbe i završetka manifestacije. U Kulturnom centru Beograda u sredu 27. aprila od 19 časova na programu su:\nArchitectural / SonarWorks live, Cédric Brandilly & Romain Dubois i\nQuantum Music, LP Duo & Dragan Novković.\nKakva je veza između zvuka i arhitekture grada, između muzike i kvantne fizike… dovoljno je kao poziv za jedinstveno iskustvo koje inspiriše i podstiče na razmišljanje. (danubeogradu.rs)\nTagoviart & science digitalna umetnost izložba kulturni centar beograda muzika nauka\nPrethodni Nemanja Radulović i BGF na Kolarcu 7. i 8. aprila\nSledeći Mikser House: Na kafi sa naučnikom – prvi put


Niška televizija » Moravički okrug bez struje, u Vranju vanredna situacija\nObjavljeno 07.02.2015. 18:18\nČAČAK – Na području Moravickog okruga prošle noći i danas u prepodnevnim satima bez napajanja elektricnom energijom ostalo je 4.397 potrošača sa 10 dalekovoda, u kvaru je 78 trafo stanica a radnici elektrodistribucije su na terenu kako bi što pre normalizovali snabdevanje. Na teritoriji Vranja proglašena je vanredna situacija zbog nastalih poplava i rizika opasnosti od povećanja vodostaja na rečnim tokovima.\nNa teritoriji Moravičkog okruga svi putevi su prohodni, a zbog snežnih padavina otežan je saobraćaj na brdsko-planinskom podrucju Lučana i Ivanjice, ali nema zastoja, saopštio je danas komadant Okružnog štaba za vanredne situacije Moravičkog okruga Slobodan Jolović.\nSneg koji jos uvek pada brzo se topi, a narednih dana se očekuju niske temperature i pojava leda na kolovozu, pa se vozačima savetuje oprez u vožnji.\nNajveći prekidi struje su na području grada Čačka, gde je bez električne energije ostalo 3.497 potrosaca, bez napajanja 7 dalekovoda, a u kvaru 58 trafo stanica.\nU Gornjem Milanovcu bez struje je 451 potrosac, 3 dalekovoda bez napona, dok od 12,30 časova normalizovano je snabdevanje na području opstine Lucani.\nRadnici elektrodistribucije su na terenu, kako bi u najkracćem roku normalizovali stanje, a na području opštine Ivanjica nije bilo prekida u snabdevanju elektricnom energojom.\nVANREDNA SITUACIJA U VRANJU ZBOG POPLAVA\nNa području Vranja danas je proglašena vanredna situacija zbog naglog porasta vodostaja Južne Morave i njenih pritoka, izjavio je Tanjugu zamenik gradonačelnika Vranja i komandanta Štaba za vanredne situacije Dragoljub Stevanović.\nOn je kazao da je kiša od 37 litara po kvadratnom metru koja je pala juče, dovela do izlivanja ne samo bujičnih potoka već i Južne Morave u selima između Vranja i Bujanovca.\n„Danas je Morava nadošla od svih tih padavina i nalazi se na nenekoliko santimetra od rekordnog vodostaja koji je bio 2010.godine. Zbog toga smo proglasili vanrednu situaciju na celoj teritoriji grada Vranja“, rekao je on.\nPrema Stevanovićevim rečima, donji deo grada je ugrožen od Južne Morave, a gornji deo od reke Veternice, inače obe reke su prvog reda.\nOn je dodao da su ugrožena najviše moravska sela, počev od Ristovca, Neradovca ali najteža situacija je u selu Ćukovac gde smo poslali ljude i mehanizaciju jer je Morava probila bedeme na nekoliko tačaka.\nU Štabu još uvek nemaju precizne podatke koliko je kuća u selima pored Južne Morave poplavljeno, ali kažu da su najviše ugrožena domaćinstva duž desne obale reke.\nPrema prvim procenama poplavljeno je više stotina hektara obradivog zemljišta a najviše su stradale parcele sa pšenicom.\nU samom gradu Vranju ekipe vodovoda saniraju posledice jučerašnjeg izlivanja kanlizacije i podzemnih voda.\nKako se navodi u saopštenju Ministarstva unutrašnjih poslova Srbije, Odluku o proglašenju vanredne situacije na teritoriji Vranja doneo je gradonačelnik Zoran Antić, na predlog graskog Štaba za vanredne situacije.\nNa sednici gradskog Štaba zaključeno je da se angažuju sve raspoložive snage i mehanizacija na sprečavanju proboja bedema na Južnoj Moravi na sledećim mestima Zlatokop, Neradovac, Ribince, Ćukovac, Vranjska Banja i Rataje.\nU toku je učvršćivanje bedema pomoću mehanizacije uzvodno od Zatokopačkog mosta, a meštani postavljaju i džakove sa peskom.\nBedem je ugrožen na više mesta, zbog stalnog porasta vodostaja na Južnoj Moravi. Sagledava se mogućnost dodatnog angažovanja mehanizacije i ljudstva na odbranu.\nNajkritičnije je na odbrani bedema i sanaciji probijenih delova na potezu Neradovac, Rataje, Ribince i Ćukovac.\nVranjsko polje na potezu od Železničke stanice do mosta na Južnoj Moravi kod Vranjske banje je u većem delu poplavljeno.\nZbog povećanja nivoa reka Banjštica, na akumulaciji brane Prvonek, vrši se ispuštanje vode u količini koja se uliva u branu.\nVodovod Vranje je angažovao četiri ekipe na saniranju posledica od izlivanja kanalizacije i atmosferskih voda.\nNa području opštine Bosilegrad, zbog snega koji pao, 83 trafostanice su u prekidu, što je oko 500 domaćinstava ostavilo bez električne energije.\nPodručja bez električne energije su Dukat i Gornja Lisina, pa su na teren upućene ekipe EPS-a kako bi sanirale kvarove.\nKod Bujanovca i Preševa, od sela Levosoja nizvodno, Južna Morava je u porastu.\nZbog izlivanja reke Moravice došlo je do plavljenja putnog pravca Bujanovac-Preševska Petlja, u mestu Levosoje, kao i do potpune obustave saobraćaja.\nAlternativni putni pravac je kod Bujanovca, a iz pravca Preševa, Preševska petlja na Autoputu.\nRadi se na postavljanju veštačkih prepreka i privremene saobraćajne signalizacije.\nNa gornjem toku Južne Morave, Toplici, Jablanici, Pustoj, Veternici, Vlasini, Nišavi, kao i na Ibru vodostaji će biti u umerenom porastu naredna 24 časa, sa dostizanjem i prevazilaženjem upozoravajućih nivoa.\nNa Savi kod Šapca, vodostaj će se, u naredna dva dana, kretati nešto ispod granice redovne odbrane, nakon čega se očekuje porast vodostaja.\nNa Mlavi, Peku i Timoku vodostaji će biti u porastu naredna 24 časa, bez dostizanja upozoravajućih nivoa.\nTanjug 07.02.2015 16:13


News> Otkrijte moć nove EGGER Kolekcije dekora\nEGGER Kolekcija dekora 2020-22: više dekora i struktura, više usklađenih proizvoda i više podrške koja omogućava arhitektama, proizvođačima i distributerima više mogućnosti.\nNastavljamo s trajanjem kolekcije od tri godine, gotovo trećina dekora je promenjena, uspešni dekori su zadržani u kolekciji i dopunjeni novim dekorima i strukturama, novim modelima radnih ploča kao i usklađenim dekorima i materijalima kroz celu kolekciju.\nProširili smo servisnu podršku i time omogućili našim klijentima digitalizovan, moderan i profesionalan način savetovanja njihovih kupaca. Novom aplikacijom za EGGER Kolekciju dekora omogućen je neograničen pristup svim dekorima kao i informacijama o proizvodima – uvek i svuda. Zahvaljujući funkcijama aplikacije ostvaren je savršen spoj između štampanih alata i redovno ažuriranih informacija u digitalnom obliku.


Kvalitet vazduha u Beogradu u kategoriji „dobar“ i „odličan“ | Energetski portal Srbije\nSmanjenje vazdušnog pritiska, pojačano strujanje vazduha i porast temperature povoljno su uticali na kvalitet vazduha u Beogradu. Usled porasta spoljne temperature smanjena je aktivnost kućnih ložišta i emisija zagađujućih materija u vazduh, pa je samim tim ovih dana kvalitet vazduha u Beogradu u kategoriji „dobar” ili „odličan”, saopšteno je iz Sekretarijata za zaštitu životne sredine.\nKako se navodi u saopštenju, ocena kvaliteta vazduha u Beogradu vrši se na osnovu podataka dobijenih sa automatskih mernih stanica kojima upravlja Gradski zavod za javno zdravlje. Ocena se vrši na svakih sat vremena na osnovu podataka dobijenih merenjem koncentracije zagađujućih materija u prethodnom satu. Kvalitet vazduha je moguće pratiti preko aplikacije postavljene na sajtu Grada Beograda.\nKako je meteorološkom prognozom za predstojeći period najavljen pad temperature, a samim tim i aktiviranje kućnih ložišta, očekivano je i povećanje koncentracije zagađujućih materija u vazduhu. Iz Sekretarijata za zaštitu životne sredine apeluju na građane da prate preporuke za ponašanje u slučajevima povećanog zagađenja vazduha koje će biti dostupne preko aplikacije na sajtu Grada Beograda, navodi se u saopštenju ovog sekretarijata.\nSekreterijat za zaštitu životne sredine


Jedna od najboljih svetskih avio-kompanija daje 100.000 besplatnih putovanja, onima koji se pre prijave! | Vestinet.rs\nPočetna SVET\tJedna od najboljih svetskih avio-kompanija daje 100.000 besplatnih putovanja, onima koji se pre prijave!\nMedicinski radnici se mogu prijaviti za ovu specijalnu ponudu na stranici qatarairways.com/ThankYouHeroes, tako što će popuniti formular i primiti specijalni promotivni kod, a na osnovu sistema „ko se pre prijavi“.\nSvih 100.000 medicinskih radnika koji preuzmu promotivni kod, moći će da rezervišu do dve besplatne povratne karte u ekonomskoj klasi za bilo koju od dostupnih destinacija – jednu za sebe i jednu sa saputnika.\n„Svi u Katar Ervejzu su veoma zahvalni na predanosti i napornom zalaganju medicinskih radnika širom sveta koji su brinuli o svojim sugrađanima tokom ovog teškog perioda. Njihova hrabra prezentacija dobrote, predanosti i profesionalnosti je spasila stotine hiljada života širom sveta“, poručio je generalni direktor Katar Ervejz grupacije Akbar Al Baker.\nbesplatan letKatar Airways\nEpidemiolog Predrag Kon upozorava: Verovatno ćemo imati porast obolevanja posle 18. maja!


Vučić: Spremni za razgovor o BiH, gde god i kad god | Restart Magazin\nPredsednik Aleksandar Vučić izjavio je danas da je, kada je interes Srba u pitanju, posebno o odnosima Bošnjaka i Srba, spreman na razgovor bez obzira na to gde će i kada ti razgovori biti.\nVučić je to rekao odgovarajući na pitanje novinara da komentariše izjavu lidera SDA Bakira Izetbegovića, koji je prvo rekao da će doći u Beograd i da mu zbog toga neće pasti kruna s glave, a potom se predomislio i izjavio da je spreman da razgovara sa predsednikom Srbije, ali da najverovatnije neće doći u Beograd.\n„Interes Srbije je da imamo mir, stabilnost i da ovakvim vozovima povežemo i Banjaluku i Sarajevo, a ne da ratujemo”, poručio je Vučić i podsetio da je do sada više puta izražavao zabrinutost zbog situacije u BiH.\n„Tako, što se nas tiče, mi ćemo u razgovorima da učestvuje kad god požele i gde požele, jer razgovor je blagorodan”, poručio je Vučić u izjavi novinarima nakon primopredaje brzog voza na železničkoj stanici Novi Beograd.\nPredsednik Vučić izjavio je da odbijanje Prištine da ispuni ono što je dogovoreno Briselskim sporazumom i bahatost tamošnjih političara više govori o njima, nego o Beogradu, a da bi na njihovo odbijanje da sprovedu Zajednicu srpskih opština odgovor trebalo da pruži Evropska unija.\nNa molbu da prokomentariše izjavu Vjose Osmani da Kosovo neće menjati Ustav zbog ZSO i da je „Srbija kancer Evrope”, Vučić je rekao da je to pitanje za Evropu.\n„Ako oni neće to da menjaju… Razumeli smo njihovu poruku i čekaćemo odgovor Evrope i EU. Nećemo ni mi da menjamo naš Ustav u tom delu, i šta ćemo onda? Hoće li da pobiju Srbe, da ih proteraju?”, upitao je predsednik Srbije.\nVučić je istakao da bahatost i arogancija predstavnika Prištine, te njihovo nepristajanje na sporovođenje onoga što su već potpisali, mnogo više govori o njima, nego o Beogradu.\n„Videli ste kako im je slavno propao protest u SAD, najavljivali su ga Albanci iz celog sveta… Na kraju krajeva, I ti ljudi žele da žive normalno i ništa vise”, rekao je Vučić.\nDodao je da Priština može da se ponaša bahato, ali da će se Beograd uvek ponašati odgovorno i čuvati mir i stabilnost.\n← Greg Popovič pričao o Jugoslaviji: Zamislite Srbe, Hrvate i Slovence na okupu\nPapa pozvao svetske lidere da nađu rešenja za ekološku krizu →


Dvadeset četiri zavoda i instituta za javno zdravlje širom Srbije dobilo je specijalizovana vozila za transport vakcina i medicinskih timova zahvaljujući podršci Evropske unije.\nPredsednik Srbije Aleksandar Vučić i šef Delegacije Evropske unije u Srbiji, ambasador Emanuele Žiofre prisustvovali su primopredaji vozila koja su opremljena prenosivim frižiderima i dodatnom opremom koja omogućava distribuciju vakcina uz obezbeđivanje hladnog lanca. Ovim putem vakcine će biti dostupne i u udaljenim zdravstvenim stanicama odnosno većem broju ljudi.\n“U trenutku kada želimo vakcine da pošaljemo bilo gde u Srbiji, više nećemo da iznajmljujemo vozila, već čemo moći u roku od 10 do 12 sati gotovo do svakog mesta da dopremimo vakcine. Vozila će otići u 24 opštine, od Sombora, Kikinde i Subotice, do Pirota, Vranja, Užica ili Novog Pazara. Sve to možemo da uradimo zahvaljujući pomoći EU, koja samo u ovom projektu iznosi više od 600.000 evra. Za nas je veoma važno da kažemo hvala, jer su to pare tuđih poreskih obveznika. Mi smo time rešili značajan problem sa kojim smo se suočavali u distrivuciji vakcina”, rekao je predsednik Vučić.\n“Pošto će ova vozila prevoziti vakcine, nadam se da će biti zauzeta, stalno u upotrebi i da će pomoći u ubrzavanju procesa vakcinacije, čak i u udaljenijim područjima, zahvaljujući sistemu isporuke u hladnom lancu. Solidarnost ostaje vodeći princip EU podrške Srbiji i mi smo posvećeni tome da podržimo potrebe Srbije, kako u obezbeđivanju neophodne medicinske opreme i ljudskih resursa, tako i zaštitom najugroženijih članova zajednice koji su u velikoj meri pogođeni tekućom pandemijom. Svi smo u ovoj pandemiji zajedno i samo zajedno možemo da izađemo iz nje, a u međuvremenu želim da se zahvalim lekarima i medicinskom osoblju koje i u ovom trenutku rade u borbi protiv pandemije”, rekao je šef Delegacije Evropske unije u Srbiji, ambasador Emanuele Žiofre.\nAmbasador Žiofre simbolično je uručio ključeve vozila ministru za evropske integracije Jadranki Joksimović i ministru zdravlja Zlatiboru Lončaru, a događaju su prisustvovale i direktorka kancelarije UNOPS Srbiji, Mikela Telatin, direktorka Instituta zа јаvnо zdrаvljе Srbiје “Dr Milаn Јоvаnоvić Bаtut”, kao i predstavnici zdravstevnih institucija koje su dobile donaciju.\nVozila su uručena Institutu za javno zdravlje Srbije “Dr Milan Jovanović Batut”, Institutu za javno zdravlje Vojvodine, Gradskom zavodu za javno zdravlje Beograd i zavodima za javno zdravlje u Novom Pazaru, Subotici, Zrenjaninu, Кikindi, Pančevu, Somboru, Sremskoj Mitrovici, Šapcu, Valjevu, Požarevcu, Кragujevcu, Ćupriji, Zaječaru, Užicu, Čačku, Kraljevu, Kruševcu, Nišu, Pirotu, Leskovcu, Vranju.\nOva podrška vredna blizu 1,2 miliona evra deo je većeg paketa EU pomoći ukupne vrednosti preko 10 miliona evra u medicinskoj i nemedicinskoj opremi isporučene tokom ove i prethodne godine u partnerstvu sa kancelarijom UNOPS u Srbiji.\nEvropska unija je od početka pandemije podržala Srbiju u borbi protiv širenja virusa sa više od 77 miliona evra, od čega je 20,7 miliona utrošeno za podršku i najhitnije potrebe kako bi se ojačao zdravstveni sistem u Srbiji kako u kriznim situacijama tako i tokom redovnog funksionisanja.


JEDNAKI USLOVI ZA SVE Da li će minimalac biti isti u Bugarskoj, Njemačkoj i Hrvatskoj - Srpskainfo\nJEDNAKI USLOVI ZA SVE Da li će minimalac biti isti u Bugarskoj, Njemačkoj i Hrvatskoj\nPoslanici Evropskog parlamenta traže da se za zaposlene raznorodnih onlajn platformi propišu minimalna plata i minimalni radni uslovi, te da im se omogući da bolje balansiraju između poslovnog i privatnog života, piše hrvatski portal Novac.hr.\n– Evropska unija jedna je od najbogatijih regija u svijetu, ali 95 miliona Evropljana živi na rubu siromaštva – rekla je Ozlem Demirel, poslanik Ujedinjene evropske ljevice/Nordijske zelene ljevice.\n– Ne smijemo da dopustimo da ekonomski ciljevi nadjačaju socijalnu zaštitu – istakla je.\nEvroparlamentarci su pozdravili prijedlog Evropske komisije da se izda direktiva o primjerenim minimalnim platama, opisavši ga kao važan korak na putu do toga da je svako adekvatno plaćen za svoj rad, te da može da učestvuje u društvenoj zajednici.\nPoslanci naglašavaju da zakonom propisana minimalna plata mora biti iznad granice siromaštva i da poslodavci od minimalne plate ne bi smjeli da odbijaju troškove rada poput smještaja, poslom uslovljene uniforme, alat, ličnu zaštitu i drugu opremu.\nRečeno je i da se zakonodavni okvir o minimalnim uslovima rada mora primjenjivati na sve radnike, pa i na atipične djelatnike u digitalnoj ekonomiji koji često rade u nesigurnim uslovima. Ti radnici, drže evroparlamentarci, moraju da budu pokriveni postojećim zakonima o radu i socijalnoj njezi, a mora im se dopustiti i kolektivno ostvarivanje prava.\nPoslanici drže da se ženama, s obzirom na to da im u većoj mjeri prijete siromaštvo i isključenje iz društva, mora obezbijediti pristup pristupačnim i kvalitetnim uslugama brige o djeci. Uz to, rečeno je i da se mora nastaviti s radom na eliminaciji razlika u finansijskoj kompenzaciji žena i muškaraca.\nPrema definiciji Evrostata, kada pojedinac radi više od pola godine, a raspoloživ mu je dohodak manji od 60 odsto srednjeg prihoda domaćinstva nakon socijalnih transfera (na primjer, novčana podrška za novorođeno dijete, invalidnina i naknada za topli obrok), tada mu prijeti siromaštvo zaposlenih.\nEvrostatovi podaci pokazuju da se 9,4 odsto stanovništva Unije u 2018. godini nalazilo na ivici siromaštva.


MILATOVIĆ: Ohrabrujući podaci za ovu turističku sezonu – Portal Luca\nMILATOVIĆ: Ohrabrujući podaci za ovu turističku sezonu\nPodgorica, (MINA-BUSINESS) – Popunjenost turističkih kapaciteta je na nivou od 55 odsto u odnosu na isti period 2019, što su ohrabrujući podaci, saopštio je ministar ekonomskog razvoja, Jakov Milatović i dodao da je za uspješnost sezone potrebna što bolja koordinacija nadležnih organa.\nOn je, povodom održavanja sjednice Koordinacionog tijela za pripremu i praćenje turističke sezone, kazao da su podaci dosta ohrabrujući za ovaj period pretsezone.\n„Što se tiče podataka iz Nacionalne turističke organizacije (NTO), realizacija u ovom trenutku je na nivou od 55 odsto onoga što smo imali 2019. godine. Kada su podaci iz Uprave policije u pitanju, broj stranaca koji su prošle sedmice prešli granicu je na nivou od 70 odsto onog iz 2019. godine“, rekao je Milatović novinarima.\nOn je podsjetio da se 87 odsto turističkog prometa dešava od 1. juna do kraja godine, dok se 80 odsto realizuje u junu, julu, avgustu i septembru.\n„Epidemiološka situacija, zdravstveni protokoli, avio dostupnost – sve to treba da bude stavljeno u pravu dobru mjeru, pri čemu je potrebna što bolja koordinacija organa državne uprave, lokalnih samouprava u cilju planiranja i realizacije ove sezone“, saopštio je Milatović.\nOn je kazao da je optimista i misli da brojke mogu da budu veće od projektovanih.\n„Više puta sam rekao da Crna Gora ove godine nema pravo da izgubi sezonu, kako je to bilo prethodne godine. Ministarstvo i ja lično ulažemo dosta truda u tom smislu. Vlada i resorna ministarstva su učinila više toga za bolju sezonu“, poručio je Milatović.\nOn je naveo da je, u tom smislu, stabilizovana epidemiološka situacija, gdje je trenutno oko hiljadu aktivnih slučajeva sa opadajućim trendom.\n„Crna Gora u tom smislu stoji puno bolje nego prije par mjeseci i u odnosu na neke naše glavne turističke konkurente. Takođe, u toku je vrlo dobar proces vakcinacije, kroz zalaganje Ministarstva zdravlja i Instituta za javno zdravlje, sa procentom odrasle vakcinisane populacije od 25 odsto“, rekao je Milatović.\nOn je kazao da nadležni moraju još da dodatno motivišu građane, posebno starije populacije, da se vakcinišu.\n„Donijeti su zdravsteni protokoli kako bi se epidemiološka situacija održala stabilnom. Ministarstva ekonomskog razvoja i zdravlja donijeli su protokole koji su dobro odjeknuli u okviru turističke privrede. NTO ih koristi da pošaljemo svima dodatnu poruku da je Crna Gora sigurna i odgovorna destinacija“, rekao je Milatović.\nOn je naveo da, ukoliko se neko razboli u Cnroj Gori, dobiće besplatno liječenje u domaćem javnom zdravstvu.\n„Obezbjeđena je i podrška turističkoj privredi koja je u prethodnom periodu bila u fokusu rada Mininistarstva ekonomskog razvoja, kroz subvencionisanje minimalne bruto zarade turističke privrede, podršku turoperatorima, turističkim vodičima, realizaciju programa subvencija kamata u dijelu reprogramiranih kredita u turističkoj privredi, dodjelu turističkih vaučera, kao i određene subvencije koje se odnose na morsko dobro“, kazao je Milatović.\nOn je dodao da su pokušali da dodatno podrže likvidnost turističke privrede kako bi na taj način ona dočekala što bolje ovu sezonu.\nNajave aviokompanija su, prema riječima Milatovića, dobre, a važno je da će nacionalni avio-prevoznik imati prvi komercijalni let 10. juna ka Beogradu.\nOn je, odgovarajući na pitanje da li je razgovarao sa predstavnicima Amana o zatvaranju hotela, kazao da bi investitor, hotelski operator i lokalna zajednica trebalo da se dogovore i nađu održivo rješenje.\n„Imao sam razgovor sa predstavnicima Amana i Adriatic propertiesa i pokazao veliku dozu zainteresovanosti i dobre volje da odgovorimo na neke izazove koje investitor ima“, rekao je Milatović.\nOn je naveo da je jasna poruka da lokalnu zajednicu treba puno bolje razumijeti u slučaju Svetog Stefana i Miločera.\n„Jedan minimum s kojim se ne može pregovarati je zakonski, a to je otvorenost te jedne staze koja se nalazi iznad Kraljičine plaže i pristup plažama, definisan onim što je jedna hotelska plaža“, dodao je Milatović.


Zaštitite decu od loših sadržaja na Internetu (II deo)\nKao što smo rekli u prethodnom prilogu, ne postoji potpuna i stopostotna zaštita dece na Internetu, osim prisustva roditelja. Ali, postoje određene mere koje možete i trebate preduzeti, radi što efikasnije zaštite. U prethodnom teksu smo obradili nekoliko mogućnosti, a u ovom nastavljamo sa drugim metodama (sigurni provajderi, filtrirana pretraživanja itd.):\nBezbedni Internet provajderi (ISP – Internet Service Provider)\nU svetu postoje specijalizovani Internet provajderi koji deci omogućavaju pristup samo proverenim sadržajima. Primer je američki "AOL" koji je pokrenuo servis samo za decu, gde je oformio dečiji Internet prostor i u kome čak prati i sobe za chat -ovanje. Nadamo se da će ovakvih primera biti mnogo više, i da će se Internet provajderi više okrenuti najmlađoj populaciji.\nSkoro svi svetski pretraživači nude filtrirana pretraživanja za decu. Pretraživanje se koristi kao i kod ostalih pretraživača, ali sajtovi sa neprikladnim sadržajem se ne prikazuju u rezultatima. Kao primere, navešćemo dva dečja filterisana pretraživača: Yahooligans koji nudi obimnu listu manuelno proverenih sajtova, i AltaVista Family Filter koji u rezultatima blokira sajtove po određenim ključnim rečima i frazama (pa zbog toga nije mnogo efektivan).\nPostavite deci određena pravila\nKao što su vas nekada, vaši roditelji, upozoravali da ne komunicirate sa nepoznatima, tako i vi treba da postavite deci određena pravila ponašanja, kojih treba da se pridržavaju prilikom samostalnog surfovanja. A evo i nekih smernica:\nUverite se da vaša deca shvataju, da ne smeju da se susretnu ni sa kim u realnom životu (bez roditeljskog nadzora), a koga su upoznala preko mreže. Ljudi preko mreže često nisu iskreni u pogledu toga: ko su, šta su, i kakve su im namere.\nPodučite decu da ne treba da preko mreže daju nikakve lične informacije, kao što su: ime i prezime, adresa ili telefon.\nNaučite ih da nikada ne odgovaraju na e-mail i chat poruke nepoznatih osoba (i uverite se da vas obaveštavaju o prispeću istih).\nNaučite ih da, kad god se susretnu sa skarednim ili zastrašujućim sadržajem (tekst, slike), da mogu da kliknu dugme "Back" (nazad) ili da se isključe sa Interneta (naravno, i da obaveste starije).\nDa li je sigurno da deca koriste e-mail?\nInteraktivna strana Interneta predstavlja veliku pretnju za decu, tako da po ovom pitanju uvek treba biti "dodatno" oprezan. Najbolji prilaz ovom problemu je da sa decom delite isti Internet nalog (naravno i e-mail nalog), tako da vi možete da proverite svu pristiglu poštu. Na ovaj način ćete i onemogućiti decu da daju informacije o sebi, i blokirati komunikaciju dece sa nepoznatim osobama.\nDa li treba decu dopustiti da učestvuju u sobama za ćaskanje (chat rooms)?\nSigurno da ne bi trebalo bez ikakve roditeljske kontrole, i to sve dok deca ne nauče pravila bezbednosti. Dečiji "chat room"-ovi su najverovatnije bezbedni, ali nikada nisu potpuno bezbedni.